text:
Pa e di seis edicion di e aña aki, revista FOCUS digital tin riba su portada un hoben sobreviviente di cancer, cu ta comparti su biahe personal y con e diagnostico a impacta su bida. Yarimar Méndez a ripara cu algo tabata malo cu su salud, ora cu su condicion fisico a cuminsa baha. E tabata practica e deporte y arte di ‘Aerial Silks’ y tabata den bon condicion. Cierto momento e no tabatin e mesun prestacion di antes. El a bira malo y a keda interna den hospital, unda el a pasa den tur test posibel. Sinta hunto cu su mayornan den oficina di e oncologo, nan a haya e noticia di e diagnostico cu Yarimar tabatin cancer. For di Aruba el a biaha pa Colombia den rolstoel, unda el a keda 1 aña pa su tratamento, y Yarimar ta conta di henter e proceso te ora cu e por a bolbe Aruba.
Den un solo aña a tuma 3 cambio grandi den Gregory ‘Greg’ Croeze su bida. Un di e cambionan aki, cu a impacta su bida ta ora el a bira tata. E nacemento di su yiu muhe, Amelia Adalyne Alyzé Croeze, e por describi como e momento di mas feliz, y cu tur cos den bida ta yega na e momento perfecto. Despues di casi 40 aña, Kiwanis Club of Aruba tabatin e honor y privilegio cu un di su miembronan, Robert ‘Bob’ Spellen, por a ocupa e cargo di Gobernador di Eastern Canada and the Caribbean District 2019-2020. Un experiencia unico pa e famia di Kiwanis na Aruba, sinembargo locual a haci esaki mas memorabel ainda ta, cu Bob a ricibi e status di ‘Distinguish Governor’. Logrando e reconocimento aki, memey di un pandemia, tabata un reto mas grandi
Ex-Miss Aruba y modelo, Tracey Nicolaas, ta actualmente rebibando varios aspecto di su prome embaraso. Su yiu homber Denzell a nace na december 2018 y awo Tracey ta sumamente ansioso hunto cu su pareha, Omar-Steve Lejuez, pa conoce nan di dos yiu, un prinses cu ya tin su nomber. E bida di Ann-Nicolle Thijsen como studiante na Hulanda no ta uno facil. paso e no a haya Arubalening sino DUO, cu a haci cu e mester a traha y studia pareu. Den su ultimo aña na MBO el a bin riba e idea pa habri su mes negoshi A&T-Marketing. E fecha, 25 di juni 2021, ta uno hopi decisivo y crucial pa loke ta trata futuro di pais Aruba. Focus a acerca diferente votado, pa haya un bista loke comunidad ta sinti y mira pa e proximo eleccion.
Lo sigui elabora den un siguiente post riba e contenido di FOCUS Digital Magazine di juni, cu ta un experencia unico pa ‘browse’ y lesa e revista. E ta acesibel ‘gratis’ via Apple Store of Android Google Play Store, cu por download e aplicacion riba un smartphone of tablet.


c: text/html

text:
Mas compania di transport ta coopera cu transporte di digi-boards pa scolnan
Diahuebs 30 januari, enseñansa a bolbe haya apoyo di sector priva. Minister dr. Armando Lampe a haya e grato noticia cu un compania di transport ta willing pa coopera cu e transporte di e diferente digi-boardsnan cu lo mester wordo instala na diferente di nos scolnan na Aruba.
Ta asina cu despues cu Italo Arubano a saca un man, enseñansa ta bolbe haya e support di e compania Rush Transport. Sr Alberto Arrindell propetario di Rush Transport conhuntamente cu su collega sr. Francis Semerel a duna un man, pa diferente digi boards wordo entrega na diferente scol na Aruba. Un biaha mas por a ripara e caranan di felicidad y positivismo pa cu e proyecto aki, ora di entrega e materialnan aki.
Minister Lampe ta keda subraya cu cada un di nos, tin cu yuda aporta na enseñansa di nos pais y cu sigur e apoyo di sector priva, ta algo di aprecia y Minister Lampe ta sumamente contento cu un compania a sa si extende un man atrobe y ta spera cu asina lo tin mas cu tambe lo sigui apoya nos enseñansa. Digitalisacion ta algo cu nos tur tin cu acepta y enseñansa no por keda atras. Ya por a nota varios cambio y conhuntamente nos lo sigui prepara nos muchanan pa cu e era nobo di digitalisacion na unda cu Plan Enseñansa Nacional ta e guia pa nos logra esey.
Na final di dia, despues di haci entrega na 10 diferente instituto di enseñansa, por a nota un cara di satisfacion di esnan cu a haci e entrega tambe. Danki na un y tur cu a coopera y spera cu enseñansa sigui haya e apoya cu e mester di dje.

robotstxt: allowed

filter: keep


text:
Meta di e curso aki ta:
- pa yuda nos clientenan y futuro empresarionan con pa crea un cultura innovativo den nan negoshi;
- con pa cumpli cu nan debernan cu e pago di impuesto;
- con pa diseña un website y sigui engradece e nivel di informacion y strategia pa haci di nan negoshi uno exitoso;
- con pa maneha nan negoshi den un forma mas eficiente y manera debe ser.
E curso ta consisti di e siguiente topico nan:
- Create a Culture of Innovation;
- Small Business Tax;
- Developing Brand Awareness for Customer Satisfaction;
- Leadership and Management.
Empresario Prepara lo cuminsa dia 4 mei 2022 y ta consisti di 19 les (dos biaha pa siman, riba dialuna y diaranson). E curso lo termina 6 juli 2022. Horario ta 7.00 pm pa 9.15 pm y pa e lesnan lo tin un schedule cu lo mester tene cuenta cune. Lo duna e curso riba e plataforma di Microsoft Teams.
Curso “Empresario Prepara II” ta costa Afl. 285,-. Mester completa tur e fasenan pa por logra un certificado na final.
Criteria pa atende curso “Empresario Prepara II”:
- Ta preferibel pa tin nivel di MAVO of equivalente. Diploma no ta necesario.
- Mester tin conocemento di computer y di e plataforma Microsoft Teams.
- Conocemento basico di papiamento, hulandes y ingles ta necesario.
Pa informacion y inscripcion por yama oficina di IDEA na 521-2439/521-2440/521-2400 of por manda un email na L.croes@deaci.aw.
Tambe por like IDEA su Facebook pagina: Idea-Aruba.


text:
Biba mas trankil cu un cobertura completo pa bo hogar
Den e mundo cu nos ta bibando awendia, e ta birando mas y mas importante pa percura cu bo cas y auto ta bon sigura cu un cobertura completo. Caribbean Mercantile Bank N.V. y CMB Insurance Division ta ofrece e paketenan di seguro di mas facil y flexibel riba mercado cu sosten di Guardian Group bao e nomber di Bsure.
E seguro di Bsure ta brinda bo coberturanan completo di seguro di cas, pertenencianan, auto, biahe, entiero y mas. Bsure ta laga bo biba un bida hopi mas trankil, brindando bo e oportunidad pa selecta terminonan di pago pa aña of pagonan flexibel pa luna, den comparacion cu hopi otro seguronan cu no ta brinda bo esaki. Ora bo escohe pa sigura bo hogar cu Bsure, bo ta escohe tambe pa haci bo bida mas facil sabiendo cu bo tin un cobertura completo sin ningun tipo di sorpresa inespera cu lo bini despues. Tur cos ta keda regla manera mester ta, na bo agrado, sin kita y sin pone.
Desasternan natural manera horcan, inundacionnan, temblor y otro factornan por causa daño hopi caro na bo propiedad, y fuera di esaki, un seguro di cas ta brinda bo compensacion pa dañonan causa por medio di ladronicia, candela, vandalismo y mas. P’esey un bon seguro ta esencial pa bo hogar cu tanto bo a traha p’e, dus no pens’e dos biaha y kies pa un cobertura completo pa bo hogar cu Bsure.
Manda nos un mensahe via nos facebook messenger y un representante lo atende bo rapidamente. Tambe por revisa nos website pa mas informacion.
Biba mas trankil cu un cobertura completo pa bo hogar


text:
Publiká riba 01 Òktober 2021
Willemstad – Minister di Hustisia Gilmar Pisas ta felisitá tur e trahadonan di Kuerpo Polisial. Dia 1 di òktober ta “Dia di Trahadonan di Kuerpo Polisial”.
Minister di Hustisia ta gradisí kada un miembro di Kuerpo Polisial pa tur e trabounan inkansabel ku ta keda ehersé diariamente. Danki i nos ta spera ku boso lo sigui ehekutá boso trabou manera debe ser.
Den tur organisashon tin kosnan bon i ménos bon ta tuma lugá. Loke ta bon pa nos hasi ta pa semper keda fiha riba e kosnan bon i laga esakinan ta un motivashon pa nos por sigui bai dilanti. Pa ku e kosnan ménos bon lo ta ideal pa nos por siña for di esakinan, drecha e loke tin di drecha, pa asina tòg nos por sigui krese i hasi nos trabounan den un forma aun mas efektivo.
Na nòmber di pueblo di Kòrsou masha pabien ku boso dia i tur kos bon.
Sigui progresá, nos komunidat tin mester di boso.


text: Diasabra anochi a drenta informe di cu tin un yiu cu a yega cas na Macuarima bao influencia y e ta lantando contra di su mama, mesora a dirigi un patruya na e sitio. Na yegada di e patruya e yiu a calma y bira manso manso polis a hala su atencion pa e no yega cas burachi mas y menos aun lanta contra su mama hera dal e cu stoel. Polis a sigui splica e yiu cu e mester respeta su mama ya cu e ta hende grandi y tin problema di salud. E yiu a compronde cu a bisa di lo subi cama drumi y refleha su malcomportacion.


text:
Polis tabatin varios pista den caso di Poentje Castro. For di documentonan cu a bira publico despues di un caso di LOB na Hulanda, (landsverordering openbaarheid van bestuur), a bin sali na cla varios detayes di e investigacion di e caso Apollo.
Telefon Blackberry:
E telefon celular di Poentje a wordo haya banda di su curpa, riba e mainta di 23 di december 2010. Tabatin rastro di sanger na muraya di cura y a encontra tambe un par di jeans, y un camisa color blauw cu ta contene sanger, parti pafor, riba caminda. E materialnan aki a wordo tuma den beslag pa wordo investiga mas profundo di cual segun proceso normal lo wordo manda pa Hulanda na NFI pa investigacion mas profundo.
A manda pe departamento forensico na Hulanda e telefon Blackberry, cu peticion pa habri e telefon y lesa e data. E proceso ey tabatin contratiempo. Na e momento ey no tabata tecnicamente posibel pa investiga for di e telefon celular. Departamento Forensico a recomenda pa pidi SETAR un lista di mensajenan cu a drenta y Sali for di e telefon. SETAR no tabata por a entrega mucho material util pa e investigacion.
Durante anja 2011, Departamento Forensico di Hulnada NFI a investiga e telefon na varios ocacion na aña 2011, pero no a produci ningun prueba of pista solido cu por a indentifica e posibel asesino.
Cada peticion di investigacion cu wordo haci na NFI, tabata tuma hopi tempo, debi na e costonan envovli y cual mester a cana full un procedura pa wordo aproba.
DECEMBER 2011
– Prome sospechoso ta aparece. Esaki a sosode na final di December 2011, autoridadnan a haya un ‘doorbraak’, pero cu falta investigacion.
A ENCONTRA RASTRO DI SANGER NA MURAYA DI CURA Y PAÑA DEN VICINDARIO NA SANGER:
Na e esena di e crimen, a encontra rastro di sanger, cu por ta pertence na e asesino. Esaki den forma di un imprint di un man cu sanger, cu a keda marca na muraya di cura. Tambe a encontra poco mas leu pafor di cura, algun paña, manera jeans sin marca y un flanel blau di marca Nike, cual ambos tabatin sanger riba nan. Esey por tabata e paña di e sospechoso.
INVESTIGA SANGER RIBA PAÑA:
E articulonan cu a wordo haya a wordo manda pa NFI pa investigacion, particularmente pa indentifica e DNA di e sanger riba e dos pañanan.
COMPARA DNA DI SOSPECHOSO CU TABATA CERA DEN KIA NA 2012:
For di 28 di Mei 2012, rechter commisaris a duna aprobacion pa samina e DNA di e sanger haya riba e pañanan, cu e DNA di e sospechoso cu e momento ey tabata cera den KIA. Despues di hopi luna, a bin descubri cu a comete un fout den e peticion di e solicitud haci na NFI. Un di e numbernan di codificacion no tabata completo, pa cual no por a haci e investigacion di comparacion di DNA.
Como tal e investigacion a tarda aun mucho mas tempo, pero finalmente el’a wordo haci.
SOLO DI PUEBLO a aserca Ministerio Publico cu e pregunta cu si ta e mes un sospechoso di December 2011 ta esun cu awor a wordo deteni. Ministerio Publico a nenga esey y a bisa cu e pista aki, no a produci nada y cu e detencion nobo cu nan tin awor, no tin nada di haci cu e pista ariba menciona.
E team di recherche ta kere cu nan a detene un persona cu tabata envolvi den e asesinato ayera dia 6 di september 2021. E investigacion awor ta continua cu tur velocidad unda nan a bisa cu no ta descarta cu mas detencion por cay.


text:
Minister Xiomara Maduro ta informa: E siman aki IMF y S&P ta evalua e situacion financiero y economico di Aruba
Minister Xiomara Maduro ta informa:
E siman aki IMF y S&P ta evalua e situacion financiero y economico di Aruba
ORANJESTAD – E siman aki Fondo Monetario Internacional IMF y e compania di rating Standard and Poor’s S&P ta evalua Aruba su situacion financiero y economico. Minister Maduro ta informa cu e biaha aki debi na e pandemia IMF y S&P no lo ta fisicamenta presente den un ‘on-site visit’ manera custumber, pero nan lo reuni cu tur instancia y persona relevante pa nan por haci un evaluacion debido di Aruba via reunionnan digital.
IMF
Tabata na aña 2019 cu Aruba a wordo evalua ultimo pa IMF den su ‘Article IV mission.’ E tempo ey IMF a keda satisfecho di mira e trabounan cu Gabinete Wever-Croes a haci pa por stabilisa e situacion financiero y economico di Aruba y a indica cu Gobierno di Aruba tabata riba e bon caminda. IMF a premira un crecemento economico pa Aruba y a aplaudi e trabounan cu a wordo haci pa fiha e sectornan prometedor pa diversifica economia di Aruba. Tambe nan tabata tin palabra di elogio pa e reforma fiscal cu a inicia y e acuerdo cu a yega na dje cu Hulanda den e protocol di november 2018 cu ta basa riba e Memorandum Financiero y Economico presenta pa Gabinete Wever-Croes. Un resumen di tur e trabounan y resultado di e evaluacion di IMF por ser mira via e programa informativo via e link https://www.facebook.com/MinFec/videos/2596260430671186/.
S&P
Na 2019 tambe S&P a evalua Aruba y Gabinete Wever-Croes a logra hisa e rating di nos Pais di negativo pa stabiel. Sinembargo na april 2020, na cuminsamento di e crisis causa pa e pandemia di COVID19, S&P a revisa e rating di Aruba su sistema economico y financiero di stabiel pa negativo. E bon noticia tabata cu Aruba a keda mantene su investment rating di BBB+. Mester bisa cu dia 17 di maart 2020 caba S&P a pronostica cu den e pandemia aki Aruba lo ta na e prome luga di paisnan cu ta depende di turismo y cu lo keda afecta pa e crisis di COVID19. Nos bisiña Corsou mes ta na e di 11 luga y Hulanda ta na di e 72 luga riba e lista aki, djies pa por haya un idea ki efecto e crisis aki tin pa Aruba.
Impacto COVID19 riba Aruba
E biaha aki e evaluacion financiero y economico di Aruba door di IMF y S&P lo concentra riba e impacto di COVID19 pa nos Pais. Aruba su economia a cay cu 32.7% den 2020 debi na e crisis economico causa pa e pandemia y pa aña 2021 ta premira cu economia lo crece cu 5.6% si nos turismo recupera. Gobierno a yega na un acuerdo cu Hulanda pa haya yudansa den forma di fiansa cu ta condiciona na reformanan manera palabra den e Landspakket. Esaki ta necesario pa asina por mitiga e efecto di e crisis di COVID19 riba economia di Pais Aruba. Den 2021 tambe Gobierno lo sigui brinda sosten pa mantene e sistema social y economico a base di FASE, Sosten Financiero pa Empresa Chikito y Mediano, y Subisidio di Salario. Esakinan sigur ta yuda pa por stabilisa e situacion financiero y economico na Aruba. Na final di april por spera e resultado di e evaluacion di IMF y S&P.


text:
Pone e fecha akí den bo agènda, laga nos spera ku ta bira un dia históriko: 19 di yüni 2015. E dia akí e kaso sumario ta bini dilanti di hues, e kaso di SMOC, Stichting Clean Air Everywhere i habitantenan di bou di huma di Isla, di entre otro Wishi, Piscadera ku Boca Samí kontra Pais Curaçao. Pasobra ta e gobièrnu akí ku ta bira kara, ya pa algun dékada, ora Isla ta aktua inhustamente, kaminda gobièrnu tin e deber di mantené lei i kumpli ku interes públiko. Ora gobièrnu ta hasi komo si fuera nada no a pasa, ta siudadano ta kue awa. Esnan bibá pariba di huma ta ripará kuantu sèn di belasten ta bai pa kuidonan, ya ku Kòrsou ta gasta 13.8% di su produkto bruto nashonal. Esta malora. Pasó tin míles di yu di Kòrsou ku kasi diariamente tin ku hasi un apelashon riba kuido médiko, i segun investigashon di EcoRYS, mandá pa nos gobièrnu, kada aña tin 18 yu di Kòrsou ta fayesé promé ku nan mester. Ta kla i ta basta. Bou di huma ta paga e preis di mas haltu pa ninga derecho humano básiko manera derecho di biba i di airu limpi.
E emishon di Isla (ku BOO) konosé maton invisibel mané dióksido di suafel, i emishon bon visibel manera e chèpèchèpè bèrdè ku nos tur a tende di dje den notisia di último simannan. TNO a studia e komposishon di e chèpèchèpè algun aña pasá kaba anto el a konstatá ku tin hopi nikel aden ku vanadio, ku segun RIVM por kousa kanser i ku por ta mutageno, es desir e por kambia bo DNA. Tin prueba ku e emishon di e materianan malisimo akí a subi ainda mas ku ta kustumber i asta el a pasa tur límite plousibel di World Health Organization (WHO). Mira por ehèmpel e grafik akibou. E emergensha humanitario agudo pa nos rumannan bou di huma ta mas ku opvio, pero gobièrnu di nos a somentá i ta laga su siudadanonan den gran insertidumbre. Pa SMOC, Clean Air i e habitantenan e kana a yena i nan ta eksigí den un kaso sumario pa laga RIVM ku TNO atrobe investigá d komposishon di e chèpèchèpè ku su konsentrashon, huntu ku otro supstansha venenoso den e airu ku 25.000 inhabitante ta tuma aden ora di hala rosea. Tambe ta eksigí ku Pais Curaçao ta informá su yunan adekuadamente tokante e kalidat di medio ambiente di nan bibienda i ta paga e gastunan pa kita limpia e chèpèchèpè bèrdè for di nan kasnan. Lesa aki pa ‘verzoekschrift kort geding’: SMÖC ea – Land Curacao KG.


text:
E redukshon di akseins riba gasolin ku 16 sèn ta drenta na vigor na Boneiru
dia 8 di aprel 2022. Gobièrnu di Boneiru ta kontentu ku a honrá su petishon pa usa
fondonan pa baha kosto di bida na nos isla. “Esaki ta resultado di e maneho proaktivo di gobièrnu di Boneiru unda ku a aserká gobièrnu Hulandes pa inkluí Boneiru den e plan pa baha oumento di kosto di bida pa asina limitá deterioro den poder di kompra. Un di e área nan spesífiko tabata redukshon di
akseins riba kombustibel, ” diputado Thielman a duna di konosé.
Preis di gasolin ta konsistí e.o. di e preis pa bari riba merkado internashonal, gastunan di
almasenahe y transportashon. Asina ku e kombustibel yega Boneiru, duana ta kalkulá
akseins, ta añadí e márgen nan di negoshi pa e distribuidor, e mayorista y e pòmp di
gasolin. E suma di tur e komponentenan aki ta resultá e preis ku nos ta paga na pòmp. E
gráfiko ta ilustrá esaki.


text:
“Bazooka” di Rich Kalashh i Jaido a kuminsa zona na tur radio
Den luna di Aprel último fanátikonan di tantu Rich Kalashh i Jaido por a tuma nota riba Instagram di algun foto ku ámbos artista a ‘share’. E artistanan tabata na Medellin, Colombia pa grabashon di e videoclip di nan mas resiente produkshon ‘Bazooka’. E ‘track’ nobo ta pa e amante di músika ‘trap’, ounke produktornan a inkluí algun influensia komersial manera e ritmo ‘samba’. Ámbos artista di Decoded lo kuminsa move internashonalmente, e promé stap ta e grabashon di ‘Bazooka’ na Medellin.
E ‘track’ mes ta papia di desafionan den bario i a keda produsí pa Ox i Pastor. No ta promé bes ku Rich Kalashh i Jaido ta traha huntu; nan tin algun ‘track’ sumamente eksitoso. Grabashon di e videoclip a keda hasí dor di Greyan Films. E piesa ya a kuminsa zona na radio. Fanátikonan por sigui Rich Kalashh i Jaido riba nan Instagram i SnapChat. Tur artista di Decoded por wòrdu siguí riba e Youtube Channel @decodedofficial. Por stream riba ITunes, Spotify, Tidal i Apple Music tambe.


text:
ORANJESTAD, Aruba 26 di Maart 2014: E Proyecto Auto-Estima Aruba (PAEA) tin apenas un luna y mey cu a cuminza cu e certificacion di un grupo nobo di participante kendenan lo bira e futuro asistentenan di e proyecto.
E personanan cu ta participando den e training aki ta pasando den diferente fase pa asina yega na nan meta, cual lo sosode na April 2015.
Actualmente e Proyecto Auto-Estima Aruba ta wordo organiza door di ELKA & Associates NV y na e momentonan aki e ta den un fase hopi avanza unda tin guia personal pa personanan di tur edad como tambe grupal.
Na 2011, Abigael Arends a tuma over e Proyecto Auto-Estima Aruba. Siguiendo e legado cu su mama Lucy Arends (QEPD) Arends a laga p’e di continua cu e Proyecto Internacional di Auto-Estima Aruba.
Hopi comentario positivo ta ser scucha di PAEA. Ferdinandus Vasco ta un di e participantenan di e programa aki. Vasco ta trahando na Colegio EPI y el a laga sa cu e tempo cu el a tende di e proyecto e mes tabata den un proceso pa supera traumanan den bida, descubri e ser cu e ta actualmente y encontra su mes.
Ora cu el a cuminza cu e programa e tabata tin hopi expectativa ya cu el a haya sa cu e proyecto aki na Aruba a cuminza cu un persona mundialmente reconoci cu ta Bob Mandel y cu e lider Abigael Arends tin contactonan hopi importante na nivel internacional cu ta aporta na e proyecto aki.
“Basicamente mi a expect hopi den e sentido cu mi por a sinti cu tabata tin hopi pa ricibi. Tabata tin hopi pa siña di dje”, Ferdinandus Vasco a manifesta.
El a keda hopi entusiasma di tende con ELKA & Associates NV ta envolvi den proyectonan den bario, di hubentud y Let’s Talk atendiendo e problema di gang den nos comunidad.
Segun Vasco, e ta un persona cu ta hopi den contacto cu hobennan door di su trabao como docente y como parti di e personal di Colegio EPI. Eynan e por wak unda e retonan ta y unda e dolornan ta sinta.
Casi dos luna a pasa cu Ferdinandus Vasco a bira parti di e Proyecto Auto-Estima Aruba y el a laga sa cu e ta sinti “emocionalmente mas light, liber y mas na paz cu mi mes. Bo ta wak cada caso diferente, bo ta siña hopi mas e pasonan di tolerencia, di acepta bo mes y otronan como persona. Aworaki mi por sinti un energia mas positivo y bo ta bira hopi mas aware di cierto cosnan”.
Su meta aworaki ta pa finaliza cu e certificacion completamente y sigui bay conferencianan como tambe aporta na Elka & Associates na e diferente proyecto cu nan tin tanto local como internacionalmente. “Mi kier sigui empower mi mes y sigui habri mi mes, crece no solamente personal pero riba un nivel profesional tambe”.
Ferdinandus su mensahe pa esnan cu ainda no conoce di e proyecto aki ta pa tuma e corahe y haci’e. “Just do it, den e sentido cu hopi biaha bo tin miedo di cambionan den bo bida. Loke mi a siña tambe ta cu nos tur tin cierto cosnan di nos pasado cu ta doloroso, hopi trauma cu inconcientemente nos no ta realiza cu nan tin efecto riba nos persona y tambe riba con nos ta anda cu nos yiu, famia, pareha, coleganan, etc”.
Mester tuma e pasonan pa e sanacion, cual ta bay hiba bo na ser un mihor persona y pa tuma e mihor pasonan den bida, el a agrega.Finalmente, Ferdinandus Vasco a expresa cu e tin solamente cosnan positivo pa bisa di e Proyecto Auto-Estima Aruba y e ta conseha tur hende pa tuma e oportunidad ey di duna bo mes e chens pa ta parti di un proyecto asina.
E trayecto pa yega na un certificacion ta di un promedio di dos aña intensivo, incluyendo e parti pa ta un lider. Abigael Arends ta un persona certifica pa duna e lesnan aki y ta combina e lesnan cu e parti di conocimento y experiencia, cual ta hopi importante pa yega na e certificacion.
Actualmente Abigael Arends ta directora di ELKA & Associates NV y lider di e Proyecto Internacional di Auto-Estima Aruba. Esnan interesa den e proyecto aki por contacta Abigael Arends atravez di info@elka-aruba.com.


text:
1 Korintionan
3 P’esei rumannan, mi no por a papia ku boso manera ta papia ku hende spiritual,* sino manera ta papia ku hende karnal, manera ku mucha chikitu den Kristu. 2 Mi a duna boso lechi pa bebe, no kuminda sólido, pasobra ainda boso no tabata sufisiente fuerte. De echo, te ainda boso no ta sufisiente fuerte tampoko, 3 pasobra ainda boso ta karnal. E echo ku tin yalursheit i pleitu entre boso no ta mustra ku ta karnal boso ta? I no ta meskos ku tur otro hende ta kana boso ta kana? 4 Pasobra ora esun ta bisa: “Ami ta sigui Pablo,” pero un otro ta bisa: “Ami ta sigui Apolo,” no ta meskos ku tur otro hende boso ta?
5 Anto ta ken Apolo ta? Sí, ta ken Pablo ta? Simpel sirbidónan* ku ta kumpli ku e obra ku Señor a duna nos pa hasi, i pa medio di ken boso a bira kreyente. 6 Ami a planta e simia, Apolo a muh’é, pero ta Dios a pon’é sigui krese. 7 Di manera ku ni esun ku ta planta ni esun ku ta muha no ta nada, sino Dios ku ta pon’é krese. 8 Awor bon, esun ku ta planta i esun ku ta muha ta ún,* pero kada un lo risibí su rekompensa di akuerdo ku su trabou. 9 Pasobra nos ta kompañero di trabou di Dios. Boso ta e kunuku di Dios ku e ta kultivá, un kas ku Dios a traha.
10 Konforme e bondat inmeresí di Dios ku mi a risibí, mi a pone un fundeshi manera un hefe sabí di konstrukshon, pero tin un otro hende ta traha riba dje. Ma laga kada hende sigui vigilá e manera ku e ta traha riba dje. 11 Pasobra ningun hende no por pone un otro fundeshi, fuera di esun ku ta poné kaba, esta, Hesukristu. 12 Awor bon, si un hende ta traha riba e fundeshi ei ku oro, plata i piedra kostoso, i un otro ta traha ku material di palu i diferente sorto di yerba, 13 e obra di kada un lo keda manifestá ora e dia di prueba yega. Pasobra kandela lo saka tur kos na kla i lo proba ki sorto di obra kada un a traha. 14 Si e obra ku un persona a traha riba e fundeshi keda para, lo e risibí un rekompensa; 15 si e obra di un persona kima kompletamente, lo e sufri pèrdida, pero e mes lo salba; ma den e kaso ei, lo ta komo si fuera el a skapa di kandela.
16 Boso no sa ku boso ta tèmpel di Dios i ku e spiritu di Dios ta biba den boso? 17 Si un hende destruí e tèmpel di Dios, Dios lo destruyé; pasobra e tèmpel di Dios ta santu, i ta boso ta e tèmpel ei.
18 No laga ningun hende gaña su mes: Si un di boso ta pensa ku e ta sabí den bista di e mundu* akí, lag’é bira bobo pa e por bira sabí. 19 Pasobra sabiduria di e mundu akí ta bobedat serka Dios; pasobra ta pará skirbí: “E ta gara e sabínan den nan mes astusia.” 20 I un otro skritura ta bisa: “Yehova sa ku rasonamentu di hende sabí ta enbano.” 21 P’esei, no laga ningun hende broma ku loke hende ta hasi; pasobra tur kos ta pertenesé na boso: 22 sea ta Pablo, Apolo, Sefas, e mundu, bida, morto, kosnan ku ta aki awor òf kosnan pa bini, tur kos ta pertenesé na boso; 23 ma boso ta pertenesé na Kristu, i Kristu ta pertenesé na Dios.


text:
Sürnam
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Sürnam, tambe konosi komo Suriname, ta un pais situá na parti nort di Sur Amérika. E ta situá entre Guyana Franses parti ost i Guyana parti west. Na parti suit e ta grens ku Brazil. E grensnan mas suit di Sürnam ta bou di disputa ku Guyana Franses i Guyana kantu di e riunan Marowijne anto Corantijn.
Sürnam tin un superfisie di 163,000 km2 i ta e pais soberano mas chikitu den Sur Amérika basá riba tamaño di su teritorio. Tambe e pais ta e uniko pais kaminda Hulandes ta un lenga ofisial na mundu ku no ta parti di Reino Hulandes. E kombinashon de kolonisashon, imigrashon i esklabitut a hasi Sürnam un di e paisnan mas multikultural na mundu ku un diversidat etniko, kultural i religioso masha grandi. Sürnam tin un poblashon di 470.000 persona, mayoriá di nan ta biba na e kosta norte di e pais.
NomberEditá
E nomber Sürnam ta bini for di e grupo Taino ku yama "Surinen" ku tabata habita e area promé ku yegada di Oropeonan. Originalmente e tabata wordu skibi Suriname dor di e prome habitantenan Ingles ku a funda e prome kolonia na Marshalls Creek, kantu di e riu surinam anto tabata wordu yama Nederlands Guyana of Guyana Hulandes. Un ehemplo notable ta Sürnam su aeroliña "Surinam Airways"
GeografiaEditá
Sürnam ta e pais independiente mas chikitu na Sur Amérika. Situa riba e schild di Guyana e pais por wordu dividi den 2 area geografiko distinkto. Parti nort ku ta tera plat. I parti suit ku ta hopi montañoso i kubri kasi henteramente ku selva tropikal ku ta kubri 80% di Suriname su area total. E parti nort ta kultiva e einan mayoria di e poblashon ta biba einan.
Sürnam tin 2 kadena montañoso e serunan Bakhuys i e serunan Van Asch Van Wijck. E punto mas haltu di e pais ta Julianatop ku 1.286 meter riba nivel di laman. Otro serunan ta Tafelberg na 1.026 meter, Mount Kasikasima na 718 meter, Goliathberg na 358 meter i Voltzberg na 240 meter.
Distrikto i ResortEditá
KlimaEditá
Sürnam ta keda 2 pa sinku grado nort di e Equator, e tin un klima tropikal masha kayente anto temeratura no ta varia hopi durante aña. E aña tin dos temporada di awaseru, un di Aprel te ku Augustus i e otro di November te ku Februari. Tambe e tin dos temporada di sekura di August te ku November i di Februari te ku Aprel.
Reserva NaturalEditá
Parti pariba di e rui Coppename tin e Central Suriname Nature Reserve ta un sitio di heritage di UNESCO pasobra di su selvanan tropikal ku no ta kontene aktividat humano. Tambe tin hopi parke national: Galibi National Reserve, Coppename Manding National Park i Wia Wia NR na surnam su kosta, Brownsberg NR, Raleighvallen/Voltzeberg NR, Tafelberg NR i Eilerts de Haan NP na parti meimei di e pais i Sipaliwani NR na e grens ku Brazil. Na tur 12.6% di e pais ta area preserva.
EdifisioEditá
E Jules Wijdenbosch brug ta un brug ku ta krusa e rui suriname entre Paramaribo anto Meerzorg den e distrikto di Commewijne. E brug a wordu traha den e presidensia di Jules Albert Wijdenbosch (1996–2000) i a keda kompleta na aña 2000. E brug ta 52 meter haltu i 1.504 meter largu . E ta konekta Paramaribo ku Commewijne, un konekson ku antes por a wordu hasi solament ku ferri. E brug a wordu traha pa kuminsa desayora e pasti oeste di paramaribo, e ta konsisti di 2 banda, e no ta aksesibel pa pieton.
E Kathedral di St. Peter and Pauls ta 114 aña bieu. Prome ku e la bira un Kathedral e tabata un theater ku ta pertenese na na La Parra. E theater a wordu konstrui na aña 1809 pero a kima na aña 1820. E rekonstrukshon di Katherdral St. Peter and Pauls a kuminsa na 13 di Januari 1883
Sürnam ta un di e uniko paisnan na mundu ku tin un snoa ta situa net banda di un moske (un otro luga ta na Sofia, Bulgaria. E dos edifisio nan aki ta situa den centro di siudat di Paramaribo anto tin biaha sa tin ku parti nan luga di parker, kemen nan ta kokiksisti ku otro.
HistoriaEditá
Kuminsamentu di siglo 16 e area a wordu deskubri dor di Fransesnan, Spañonan i Inglesnan, Un siglo despues a kuminsa ku plantashi a wordu traha dor di Inglesnan i Hulandesnan kantu di e varios riunan i terra fertil na e plano di Guyana. E prome dokumento di un kolonia na Guiana tabata un kantu di e rui Surnam ku tabata yama Marshall's Creek. E area tabata nombra na un Ingles. Disputo a krese entre e inglesnan i e Hulandesnan. Na 1667 e Hulandesnan a desidi pa keda ku e kolonia di plantashon ku nan a konkista for di Inglaterra, resultando den e trata di Breda. E Inglesnan a keda ku en kolonia Chikitu di Nieuw Amsterdam, un kolonia Chikitu na Merka Nort, ku despues a bira e siudat di New York.
E Hulandesnan tabata depende hopi riba esklavonan afrikano pa kultiva e coffi, cacao, pal'i suku i katuna kantu di e ruinan. E tratamentu di e esklavonan di nan baasnan tabata hopi malu, i hopi esklavo a fuga for di e plantashinan. Ku yudansa di e nativonan bibando den e selvanan, e eks esklavonan a establisa un kultura uniko ku te awendia ta hopi praktika. Konosi na Hulandes komo "bosnegers" i na Ingles komo Maroons nan e establisa nan mesun tribunan kual un par di nan ta, e Saramaka, e Paramaka, e Ndyuka of Aukan, e Kwinti, e Aluku of Boni, i e Matawinan.
E Bosnegersnan tabata hopi biaha ataka e plantashinan pa haña miembro nobo, haña muhé, arma, kuminda i otro arikulonan. E attakenan aki tabata hopi biaha moral pa e doñonan di e plantshonan i nan famia. E atackenan a kuasa hopi kampaña pa eksterminá e gruponan aki pero niun no a luk. E oropeonan a firma sierto tratamentu di pas den siglo 19 kua dunanan sierto libertat ofisial.
Esklavitut a wordu abolisá na Sürnam na aña 1863 pero e esklavonan no tabata kompletamente liber te ku 1873, ora nan a kaba un periodo di transition mandatario di 10 aña kaminda nan mester a traha pa minimum loon anto sin tortura sanctiona. Ora nan a bira liber di berdat, e esklavonan a abandoná e plantashinan kompletamente kaminda nan a sufri hopi aña di trabou duru i tortura na fabor di e suidat Paramaribo. Komo un kolonia di plantashon Suriname tabata hopi dependiente di labor manual i nan mester a haña un otro manera pa bini na esaki. E Hulandesnan a bini ku labornan di kontrakto di Nederlands Oost Indië (awendia konosi komo Indonesia ) anto tambe for di India (dor di un kontrakto ku e Inglesnan). Huntu ku esei durante e fin di e siglo 19 e e komienso di e siglo 20, grupo chiki di hende homber mayoria be di China anto Medio Oriente a bini pa traha. Maske Suriname su poblashon ta basta chiki e ta keda, dor di su historia, un di e luganan di mas diversika na mundu.
Na 1954, e Hulandesnan a pone Suriname bou di un sistema di self gobernashon limitá, ku Hulanda teniedo te ahinda kontrol sobre defenso i agensianan internashonal. Na 1973 e gobernashon lokal, dirigi pa e NPK (Un partido Kriyoyo ) a kuminsa negosation ku e Gobernashon Hulandes pa independensia verdadero ku a keda duná riba 25 di november 1975. E pakete di parishon tabata hopi substansial, un parti grandi di suriname su ekonomia e prome 10 añanan a wordu yudá dor di hulanda su pakete di stimulus i e Gobernashon hulandes.
E prome presidente di e pais tabata Johan Ferrier, e gobernador di antes Henck Arron (e tempu ei e lider di [[Partido National di Suriname|Suriname su partido Nashonal) a sribi komo prome minister. Kasi Eenderde di e poblashon a mudá bai Hulanda sigiendo e añanan sigiendo independashon, komo hopi tabatin miedu ke e pias lo bai malu sin mandamentu hulandes. Suriname su diaspora pes'ei ta inklui kasi 250.000 surinameo bibá na Hulanda awendia, inkluendo un par di miembro di Hulanda su team di futbol nashonal.
Na 25 di febrüari 1980, un coup militar a kaba ku e gobernashon demokratiko i a declara suriname un Republika Soicalista, ku a kuminsa un tempu duru pa e ekonomia di e pais. Na 8 di December 1982, e militarnan nou di lider Desi Bouterse, a kaptura suidadeñonan prominente akusá di a traha plan kontra e gobernashon. Nan sigun sierto hende nan tabata tortura i ehekuta durante anochi. Hulanda a kita tur yudansa ekonomiko durante e tempu ei i Desi Bouterse ta wordu hiba na korte pa su matamentunan.
Elekshon a wordu tene na 1987 anto suriname a adopta un nobo konstitushon, ku a duda e diktator permiet pa keda na poder komo lider di e ehérsito sürnameño. Disatisfecho ku e gobernashon, Bouterse a remove nan via telefon na 1990. E evento aki a keda konosi kumo e "koup di telefon". Bouterse su poder a sigui baha despues di e elekson di 1991 i un guerra sivil a kuminsa entre e leger di suriname i e Bosnegersnan, kider loyal Ronnie Brunswijk, a sigui baha su poder durante e añanan '90.
Sürnam su demokratia a haña forsa atrobe despues di e añanan turbulente di 90, antu su ekonomia a bira mas deversifika anto mas tiki depende riba sosten di Hulanda. Grafmentu di Bauxite ta sigui di ta un bron importante pa fondo. Pero e diskubrimientu i explotashon de krudo anto oro a pone ku suriname tin mas chens pa suntiblidat a bira mas grandi. Agrikultura, especialmente di aros i banana, a keda un komponente fuerte di su ekonomia, anto ekoturisma ta provadi nobo opportunidat. Mas ku 80% di suriname ta konsisti di selva tropikal anto ku e establisimentu di e Centra Suriname Nature Reserve na 1998, suriname a kuminsa ku e protekshon di su selvanan tropikal. E The Central Suriname Nature Reserve a bira un World Heratige Site di UNESCO na aña 2000.
EkonomiaEditá
E ekonimia di suriname ta domina pa e industria di bauxite, ku ta akonta pa 15% di suriname su GDP anto 70% di su ganashi di exportashon. Otro exportnan ta inklui Aros, Bakoba anto shrimp. Suriname a kuminsa resientemente ku exportashon di zeta. Ongeveer un kwar di su poplashon ta ta traha den sektor agrikultural. E ekonomia di suriname ta hopi dependiente di komersio, su parnernan mayor ta Hulanda, Merka, Canada anto paisnan den Karibe.
Despues di a asumi poder na kabamentu di 1996 e gobernashon di Wijdenbosh a kaba ku e sistema struktural bisando ku e no tabata bal pa e hendenan mas pober di e pais. Sen di Belasting a kai ora belastingnan bieu a kaduka anto e gobiernu no a logra di bini ku nobo alternativo. Pa kabamentu di 1997 e risibishon di sen nobo a wordu para dor di e gobernashon pasobra relashon ku Hulanda tabata deteriorando. Kresementu ekonomiko a baha na 1998, ku e bahamentu de e sekotronan di mina, konstrukshon, i utilidatnan. Gastamentu di sen dor di e gobernashon, un sistema malu di rekohe belasting, anto un systema di rekurso sivil malu a reduci yudansa internashonal na 1999 anto a kontribui na e debe fiscal, estima na 11% di Sürnam su GDP. E gobiernu e buska di resolve e problema aki ku ekspanshon monitar, ku a kousa hopi Infalshon.
- GDP (2006 est.): U.S. $2.11 biyon.
- Kresementu anual GDP (2006 est.): 5.8%.
- Pa kapita GDP (2006 est.): U.S. $4,000.
- Inflashion (2006): 5.6%.
- Rekurso natural: Bauxite, oro, zeta, ore di heru, otro mineral; mondi; pontential hidroelektriko; piska i shrimp.
- Agrikultura: Produkto—aros, bakoba, palu, i lamunchi
- Industria: Types—alumina, zeta, oro, piska, shrimp, palu.
- Komersio(2005):
- Exportashon—E.U. $929.1 miyon: alumina, oro, zeta crudo, palu i produkto di palu, aros, bakoba, piska, i shrimp. Kamindanan Mayor—Noruega (23.9%), E.U. (16.8%), Canada (16.4%), Fransia (8.1%), Islandia (2.9%).
- Importashon--$1.1 biyon: equipo kapital, petroleo, produkto di heru i staal , produkto agrikultual, produkto konsumido. Suplimentenan Mayor—E.U. (24.4%), Hulanda(14.5%), Trinidad i Tobago (10.5%), China (5.4%), Japon (4.3%), Brazil (3.6%).


text:
Den tres aña di gobernacion di Gabinete Wever Croes, pueblo di Aruba a bin realisa y confirma cu e tin un gobierno cu no tin vision y uno cu ta sin perspectiva, miembro di fraccion di AVP, Mike de Meza…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
Fraccion di AVP a adverti gobierno y partidonan MEP y RAIZ, cu e medidanan den Belasting Plan 2023 ta bay causa mas pobresa; cu nan lo pone specialmente companianan mediano y chikito bou hopi pression financiero y cu peliger cu nan lo mester sera nan negoshi; cu ora negoshinan sera hende lo perde trabou y cu e medidanan nobo aki di MEP y RAIZ lo haci Aruba menos atractivo pa turistanan y inversionistanan.
Lider di fraccion di AVP, mr. Mike Eman a mustra cu cifranan oficial di departamentonan di gobierno mes, cu specialmente e mas cu 50 mil hende cu ta gana un salario entre minimumloon y Afl. 3000 florin pa luna, e pensionadonan cu un pensioen di SVb, e trahadonan cu ta traha riba nan mes y e ciudadanonan cu ta haña un onderstand, tur lo bay ainda mas atras den nan forsa di compra!
E Lider di fraccion di AVP, mr. Mike Eman a calcula cu ta mas cu 50.000 hende lo wordo severamente perhudica door di e medidanan aki di Gabinete Wever Croes sosteni pa fraccionan di MEP y RAIZ.
Pa preveni esaki fraccion di AVP a presenta un amienda hopi elabora pa cambia e medidanan di Gabinete Wever-Croes den un dirección cu lo evita mas pobresa y trece alivio pa pueblo. E amienda di e fraccion di AVP ta accentua e derecho riba bestaanszekerheid y ta ensera e siguiente elementonan essencial pa sigura e entrada basico (bestaansminimum) pa e grupo grandi di ciudadanonan cu un entrada abou:
- Ta propone pa Parlamento kita e plan den e ley pa impone e medida di un salario ficticio pa directornan di companianan chikito pasobra esaki ta stroba desaroyo di companianan mediano y chikito cu ta forma majoria di e companianan na Aruba y ta pone hopi di e companianan aki den peliger di sera porta pasobra nan no por cumpli cu e medida aki.
- Ta propone pa mantene e facilidad pa companianan mediano y chikito (KOR) cu ta haci posibel pa companianan cu un entrada bou di 84.000 florin pa no mester paga BBO, BAVP y BAZV.
- Ta propone pa aumenta e reparatietoeslag pa trahadonan cu un salario minimo, pa huerfanonan y viudanan pensiona y aumenta gehandicaptenuitkering cu 300 florin pa luna; pa introduci reparatietoeslag tambe pa empleadonan cu un entrada di 3000 florin pa luna. Tambe den un moción Fraccion di AVP a urgi Gabinete Wever Croes pa ehecuta e ley di iniciativa di Eman/Wyatt Ras pa duna majornan cu un mucha cu limitación bao di 16 anja tambe derecho riba gehandicaptenuitkering.
Fraccionnan di MEP y RAIZ a rechasa e amienda proponi door di AVP cu tabata tin como meta pa cuida e entrada di pensionadonan, viudanan pensiona, huerfanonan y trahadonan cu un entrada bou di 3000 florin y tambe esnan cu limitacion. Pero tambe e companianan mediano y chikito cu ta duna trabou na miles di trahado na Aruba.


text:
Ya restorantnan ta preparando pa e di tres edishon di Bonaire Culinair. Dia 23 di sèptèmber e evento di 15 dia aki ta ranka sali pa finalisá dia 7 di òktober. Bonaire Culinair ta e oportunidat úniko pa deskubrí e variedat di restorant riba nos isla den un solo evento. Nobo e biaha aki ta e asina yamá “lunch rooms” i “food trucks”.
Restorantnan ku ta partisipá, “lunch rooms” i “food truck” a krea un menu ku preis fiho. Restorantnan ta ofresé un sena di 3 parti pa $33. “Lunch rooms” ta ofresé un menu di lunch pa $22 i e “food truck” ta ofresé un spesial di $11. Bonaire Culinair ta un oportunidat estupendo pa gosa di eksperensianan úniko ku platonan di establesimentunan rònt Boneiru.
Eric Gietman, propietario di Cadushy Distillery alabes Presidente di e komishon kulinario di BONHATA ta bisa: “Bonaire Culinair ta ofresé restorantnan e oportunidat pa nan mustra kiko nan tin pa ofresé n’e kliente i di forma aksesibel. Boneiru tin asina tantu i eta riba kaminda pa bira e Kapital Kulinario. Esaki ta nifiká ku bishitantenan awor lo bini isla di Boneiru no solamente pa relahá i gosa di deporte akuatiko, pero tambe nan ta skohe Boneiru pa su diversidat kulinario i kalidat haltu. Awor mi por asta anunsiá ku gran entusiasmo ku “lunch rooms” i “food trucks” tambe ta partisipá pa un representashon mas kompleto di e mundu kulinario di Boneiru.”
Promové
Bonaire Culinar ta un evento pa promové bon kuminda i bebida di nos isla. Despues di un tremendo eksito den mei último tur hende ta kla pa e siguiente evento. Durante di e evento, ta posibel pa skèn kodigo-QR pa asina tin e chèns pa gana un variedat di premio manera e ròm Rincon, un sena pa dos i muchu mas.
Despues di e último edishonnan di Bonaire Culinair den novèmber 2020 i mei 2021, nos no por warda pa ranka sali ku e evento dia 23 di sèptèmber i hasi di esaki tambe un eksito rotundo. Bonaire Culinair ta un inisiativa di BONHATA, apoyá pa the Bonaire Restaurant Association (BRA) i Tourism Corporation Bonaire (TCB), ku The Cadushy Distillery komo motor.
Pa mas informashon i restorantnan partisipante bishitá www.bonaire-culinair.com òf subi e pagina di Facebook ‘BonaireCulinairEvent’ òf Instagram@bonaireculinair. Por fabor hasi bo reservashon adelantá, paso kuponan ta limitá.


text:
Den un informe publica pa Human Rights Watch, Israel ta acusa di aplica politica di apartheid of di segregacion racial y persecucion en contra di palestino. E organisacion internacional cu sede di Merca a señala cu e gobierno di Israel a mustra intencion di mantene e dominio di e judionan israeli di e palestinonan
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
ONG ta acusa Israel di aplica politica ‘apartheid’ contra di palestino
30/04/202129/04/2021


text:
United Airlines a retira tur nan avion Boeing 777 actualmente den servicio cu ta funciona cu motor di serie 4000 di Pratt & Whitney despues di cu administracion Federal di Aviacion (FAA) lo ordena inpseccion mas intenso.
E aerolinea ta anuncia cu lo retira inmediato cu avion ‘pa preocupacion’. E 24 avion ta parti di e 52 Boeing 777 cu ta flota den United. E 28 avion ta permanece almacena. E medida ta boluntario y temporal, United a informa.
E anuncio a produci despues di cu FAA a emiti un orden di emergencia caminda ta intensifica e inspeccion di avion Boeing 777 ekipa pa cierto motor Pratt & Whitney PW4000. Administrador di FAA, Sreve Dickson, ta referi na e buelo di United Airlines cu a wak su mes obliga pa bay bek aeripuerto internacional di Denver despues di sufri un faya na e motor.
Kico a bay robes den e buelo di United Airlines?
Basa na e informacion inicial, a yega na conclusion cu mester aumenta un inspeccion pa modelo motor cu ta usa solamente avionan di Boeing 777. E hunta nacional di siguridad di transporte a bisa cu examen inicial di motor Pratt & Whitney PW4077 di vuelo 328 di United Airlines ta mustra dos aspa fractura y restante presenta daño.
Nan ta problema preliminar y no mester tuma manera conclusion nan a informa. E investigadornan ta kere cu e motor Boeing 777 ta experimenta un faya catastrofico. Boeing a recomenda suspension di tur nan avion 777 cu tin motor Pratt & Whitney 4000.
“Mientras cu investigacion di NTSB ta den curso, ta recomenda pa suspende operacion di 69 777 den servicio y 59 den almacen propulsa pa motor Pratt & Whitney 4000-112 cu FAA identifica e protocol di inspeccion apropia.
Paisnan cu ta usa Boeing 777
Segun dato di registro mas reciente, e unico aerolinea cu ta ooera cu motor afecta ta na Merca, Hapon y Zuid Korea. United Airlines ta e unico operador di Merca cu e tipo di motor asina.
E ministerio di transporte di Hapon a bisa cu a ordena aerolinea nacional cu a stop operacion di avion Boeing 777 ekipa cu motor Pratt & Whitney PW4000. E agencia lo examina, e motor, e avion conhuntamente cu potret y video cu pasahero di e buelo 328 di United a saca. NTSB tambe lo revisa tur dato di buelo y grabacion di stem den cabina.


text:
Despues di algun luna di preparacion porfin e dia a yega, pa celebra den grandi e cumpleaños nr1 di Lyander.
Lyander tin un famia cu ta gusta fiesta y gusta ambiente y e parti mas bunita ta e preparacion, pa algun luna nan a traha y organisa pa no falta ningun detaye na e celebracion.
Invitadonan por a gosa di 4 ora di bon ambiente cu hopi snacks y cos dushi pa grandi y chikito den un fantasia di bou di lama.
Tur invitado por sinit cu nan tabata den un aquarium den e sala di festa di Centro di Bario Dakota.
E bolo tabata un berdadero obra di arte cu a hala atencion di tur invitado.
Masha pabien Lyander y henter famia.
Cos dushi no por a falta


text:
Wazo Elis Juliana a krea un variedat di manera ingenioso pa komuniká su mensahenan i relatá resultado di su inbestigashonnan. Nan ta enserá tantu formanan usual, komo inventonan spesial. Mas ku tur kos Juliana tabata i ta dispuesto pa laga otro benefisiá di su datonan. Disponibilidat pa kompartí Míles di persona lokal i di afó a benefisiá den kurso di añanan di konosementu i abilidatnan di Juliana, méskos ku e tambe a benefisiá di bieunan pa a siña. Juliana a i ta kompartí su trabou ku hopi generosidat, maske no ta semper benefisiadonan a rekonosé di unda nan informashon a bini. A sita, kopia, multipliká hopi trabou di Juliana sin duna krédito na nan kreadó.
Bon mirá, ta e manera di traha di Juliana mes ta hib’é na e formanan di difushon ku lo e skohe despues.Ta un kurso natural den su proseso. Juliana lo no por a pasa asina tantu tempu serka grandinan siñando di nan manera di atendé ku bida pa despues e skirbi un buki di 500 pagina tokante kultura di Kòrsou. Di adelantá e tabata sa ku e método akí lo no tabatin efekto. Mester remarká tambe ku no ta asina ku el a warda te ora el a kaba di haña tur informashon pa despues e kuminsá publiká. Lo no tabata por tampoko. Ta den e proseso di haña, nesesidat pa komuniká tabata lanta i komunikando, nesesidat pa mas informashon i profundisashon tabata krese pa bolbe desbordá den presentashon i dunamentu di informashon, formando asina un siklo ku kada bes tabata renobá i elevá su mes mas. Ora Juliana ta yen, ora e ta kargá, e desborde ta enorme, manera ta e kaso na aña 1988. Su talento mester di vários válvula pa skapa fo’i su pechu i no ménos ku tres publikashon importante ta mira lus:
- Wazo riba ròndu III
- Matrimonio i Parto
- OPI IV Organisashon, Planifikashon, Independensha
E mésun aña ei tambe mi tin honor di presentá na Universidat Nashonal di Antia, den kuadro dje seri De La Try Ellis, e charla Opi i e gran kamuflahe. Tokante poesia di Elis Juliana.
Wazo
Elis Juliana a bin sabi ku ta n’e mésun manera ku pueblo ta papia, l’e por a konta, informá i eduká pueblo bèk. I el a inventá Wazo riba ròndu, un potrèt folklóriko di palabra òf relato krioyo den kua e ta registrá tur situashon òf fenómeno di sosiedat, nará ku hopi zjeitu i humor, banda di tratado, ensayo i artíkulo serio. Den e potrèt di palabra ta paresé tambe un figura ku el a inventá.
Un figura maskulino, adulto: Wazo (Juliana mes) ku ta keiru rònt Kòrsou, konosé tur hende, ta na altura di susesonan internashonal, konosí pa masha hende, gustá serka hende muhé, ku hende gusta pidi konseho, ku no sa hañ’é den problema pasó e ta diplomátiko, sa intermediá den pleitu pasó e ta ophetivo, ta dominá idioma di pueblo, konosé pueblo i su kustumbernan masha bon, ta krítiko i … tin bon tipo: “(…)Yu mirakí. Ta fo’i mi mucha mi konosé Wazo. Wazo ta nèchi gai. Ké se yama un kabayero.” (Maskarada, Wazo III-5).
Wazo riba ròndu ta kuminsá promé komo artíkulo semanal den La Prensa. Tres tomo di Wazo riba ròndu (di respektivamente 1967, 1981, 1988) ta prisma narativo, den kua idioma popular, diálogo, humor, análisis, formashon, hopi tema di aktualidat i di historia ta forma dokumentonan sosiológiko di Kòrsou i ta reflehá un mente integrashonista. Ku e invento akí Juliana por a hasi tur kos ku e tabata konsiderá nesesario, trata tur tema kontroversial i neutral, provoká, kritiká i eduká sin ku ningun hende por a mustra dede riba dje òf sinti nan ofendí, pasó Wazo tabata pasa pa... fikshon. E invento maestral akí ta reuní tur e elementonan típiko di Juliana su forma di hasi inbestigashon i di su estilo. At’akí algun di nan, aki i aya kompañá pa un sitado ilustrativo.
1. Tuma distansha. (Ta Wazo, no t’e.)
“Ora m’a introdusí mi mes el a puntra: Ta señor ta e Wazo di La Prensa? Mi gusta lesa e kuentanan.”(W3-45).
2. Konsistensia (Ta forma di papia i anda di pueblo e ta uza).
3. Simplesa (Un figura popular ku ta bishitá Punda, marshe, shap, barberia, uza frase kòrtiku).
“E úniko motibu ku mi ta bishitá e shap di Beto tur djabièrnè atardi (…) ta pa mi tende i siña di e lekturanan sientífiko di e klientenan fast ku tur fin di siman ta bin defendé den shap di Beto. M’a yega haña e tres sabionan Chali, Nòli i Sam (…) filosofiando riba esensia di morto.” (W3-14/15).
4. Bista pa tur detaye, spesial chikí (Deskripshon detayá di aparensha i komportashon humano)
5. Outentisidat (Panoramanan ta saká fo’i opservashon di bida diario; Nòmber Wazo ta krioyo).
6. Pasenshi (Juliana ta tuma tempu pa re-kreá tur panorama típiko di Kòrsou).
7. Biba un suseso, bira e personahe (Juliana ta e personahe i e personahe ta Juliana).
“(…) kiko hendenan ta papia na televishon. E mucha hòmber Egber o Herber Juliana mi gusta su mod’i papia (..) ma ta yu’i ken e ta, Wazo? Mi no sa, Shon Ina, m’a gaña ku kara seku.” (W3-33).
8. Ironia i humor (Uzo amplio di medio ku sí ta pone hende skucha).
“Mi mes a siña fo’i na chikitu ku den shelu lo tabatin masha pleitamentu pa motibu di yalurs i envidia. (…) a yega asina leu ku Tata mester a kore ku Lusafè.”(W3-62).
9. Rèspèt i takto pa hende entrevistá (Wazo ta respetá bieunan i tur hende ta respetá e).
10. Koutela den buskament’i info/koutela inbestigativo (Wazo sa kiko e por papia i kiko nò).
11. Forma di hasi pregunta (Wazo ta pèrkurá pa no hinka palabra den boka di hende).
12. Peliger di pregunta direkto/papia bòt (Wazo no ta bisa ku n’ mester, pa no subi niun pia).
13. Krítiko ku bo mes (Ta duel Wazo si e kibuká riba un dje puntonan anterior).
14. Buska pa komprondé metáfora den papiá di pueblo. (Wazo ta dominá e arte akí bon.)
“Hari saka djente manera ora chubatu ta hole yobida den tempu k’e ta yah.”(W3-69).
15. Lesa i Studia (Wazo ta siña tokante tur tópiko riba su ròndunan i e ta siña otronan).
16. Buska perfekshon (Wazo ta preokupá ora hende ta hasi kos ariba 'riba).
17. Papia fo’i perspektiva di promé persona (Wazo ta relatá su ròndunan e mes).
20. Preferensha diálogo riba monólogo (Wazo ta kontinuá liña di kolokio i oralidat).
Ompi Elis
Banda di invento di figura di Wazo, tin invento di un otro figura: Ompi Elis. E nòmber òmpi, mas afektivo i krioyo ku tio, ta sugerí ademas un intimidat. Bo tio bo por yega serka dje tur ora. E ta sugerí un ambiente di famia, di informalidat ku ta hasi posibel pa hende grandi i mucha ta mas inkliná pa skucha. E nòmber a pega asina tantu ku Juliana mes ta kontestá telefòn ku: “Ompi”. (Juliana ta personahe, personahe ta Juliana). I kasi ta un indesensia papia aworakí di Elis Juliana enbes di Ompi Elis. Ta konosí ku Juliana su oudiensia radial pa Mei ora chikí ku Ompi Elis tabata konsistí di tantu chikitin komo grandinan.
Segun Juliana e motibu pakiko hende ta aseptá su krítika, ta e forma den kua esaki ta hinká. Ta un forma sutil i humorístiko. Morde supla, krítika duru i humor pareu. Ta manera e mangel ku ta duna un mucha despues ku e mester a bebe prugashi. Di krítika duru di su amigu Lauffer e ta bisa:
“Pierre tabata sa mashá hopi di nos historia. Ta probabel ku e no tabata kere nada di loke kolonialnan a skirbi di Kòrsou. Nan lo no skirbi bèrdat nunka, tokante sklabitut. (…). Pierre tabata mira ku nan tabata uza e isla solamente pa bira riku i pa despues bai fo’i djaki.” (Juliana den de Roo 1983:2). Segun Juliana, Pierre Lauffer tabata ekspresá krítika di un forma duru, muchu habrí, e tabata ‘papia bòt’, papia di farizeonan, hudanan di sosiedat. I pasobra aki hende no gusta e kos ei, nan tabata spanta. Hende no gusta tende bèrdat sunú. P’esei Lauffer su palabranan tabata parse un gritu duru, un reproche. “Bo mester tin un sièrtu táktika pa bisa hende djaki algu, sabiendo ku nan no gusta bèrdat. (…) Bo no ta bisa bèrdat sunú, pasó bo sa ku hende no ta asept’é, ni ta ker’é. Mi konosé mi hendenan. Bèrdat no ta haña stul. ”(Juliana den de Roo 1983:2).
Pierre Lauffer (r) i Elis Juliana Pa e sí haña stul, Juliana ta krea Wazo i Ompi, ku si analisá nan mas aleu, ta bira kla ku nan tin elementonan di Kompa Nanzi (krioyo, sabí, sa kon sobrebibí); refleho di kultura di tapa kara; nèkdó; “mi no a bisa nada.” Hende lo tin ménos problema pa aseptá algu ku un figura fiktivo bisa – tòg ta wega - ku loke hende bibu bisa. I ta den e wega ei mes Juliana ta logra pasa su bèrdatnan. P’esei, si mester disfrasá na un figura pa laga hende tende, lo hasi esei tambe.
Difushon huntu ku Brenneker
Elis Juliana i Paul Brenneker ku a topa i konosé otro den trabou, a bai traha huntu despues di tempu, den kua un amistat masha fuerte a krese. Esaki tambe pasobra nan a komprondé, den un proseso natural, ku nan ta mas fuerte trahando huntu. Maske Brenneker no t’ei mas, e t’ei si pa Elis Juliana.
Presentashon, teater, radio, televishon
For di añanan sinkuenta Elis Juliana ta uza presentashon komo un medio pa trese su mensahenan. Beurs- en Nieuwsberichten di 3 di mei 1957 ta registrá Juliana presentadó:”Elis Juliana, aktualmente e artista mas komentá na Kòrsou, ayera nochi a sabi di fasiná e públiko presente durante dos ora i mei ku un programa konteniendo su propio obranan.” I La Cruz di 8 di mei 1957 ta informá den e artíkulo Presentacion di un persona den un programa interesante. Ellis Juliana ta hasi mas cu un simpel recita poesia.
Tantu den teater, na radio òf televishon, pa públiko invitá, oudiensia internashonal òf hóben, Juliana ta duna tur loke e tin pa kompartí sabiduria i kreatividat. Probabelmente niun hende – Juliana tampoko - no sa ku eksaktitut kuantu poesia i/òf kuenta el a skirbi, ni kuantu ta e kantidat di presentashon di Juliana durante su karera. Mas importante ku kantidat ta kiko el a para p’e den su obranan.
Manera menshoná, su presentashonnan riba esenario, na radio i tv ta kuminsá den añanan kuarenta den Teater Roxy den shounan di Mooi Galante, Romoldo Hanst i Chu Thielman. Na 1957 Juliana tin un programa di radio na Curom huntu ku Ornelio Martina, Alex Jesurun bou di direkshon di Hector Rosario: Palabra, Pensamentu, Poesia. Aña 1960 ta marka kuminsamentu di e programa di televishon Nos Tera, un programa di Bureau Cultuur & Opvoeding. Mésun temporada e ta start na televishon tambe un programa pa mucha: Mei ora chikí ku Elis Juliana. Di 1976-1979 e ta aktivo na Curom ku su programa Sòpitu kultural. Despues Juliana ta presentá na Z86 Ban bèk di kua felismente tur grabashon t’ei ainda, loke no por bisa di tur su programanan. Na e mésun emisora ei Mei ora chikí ku Ompi Elis ta hiba muchanan konosé siensia i kultura di nan mes pais i di otro pais.
Medio/kanal pa kompartí
1. Kuenta (oudio)
2. Buki di kuenta pa mucha/adulto
3. Buki di poesia pa mucha/adulto (oudio)
4. Poesia
5. Banderita
6. Buki di potrèt folklóriko di palabra
7. Artíkulo/poesia den korant
8. Charla
9. Deklamashon (oudio)
10. Disko regular
11. Disko kompakto
12. Duna lès
13. Ekspo arte lokal, (inter)nashonal
14. Ensayo
15. Funda i yuda desaroyá museo
16. Grabashon riba teip oudio
17. Grabashon riba teip vidio
18. Hunga komedia
19. Kontament’i chiste
20. Shou di un persona
21. Shou di mas persona
22. Pintura
23. Potrèt
24. Presentashon lokal/internashonal
25. Programa radial pa mucha/adulto
26. Programa televisá pa mucha/adulto
27. Skultura
28. Tratado
Di e seri amplio akí di difushon tres ta resaltá:
1.Poesia breve i skèrpi (madurá un tempu den korant òf otro kaminda promé ku e drenta un kolekshon).
2. Kuenta i potrèt folklóriko di palabra (ku invento di figura sentral popular, fiktisio rondó di ken tur proseso ta konsentrá).
3. Presentashon (di un variedat grandi: ekspositivo, musikal, deklamatorio).
Su prosa i su poesia kada un tin nan funshon spesífiko. No ta asina ku e ta preferá un riba otro; ta dependé kiko e ke bisa. Pa sièrtu mensahe prosa lo ta demasiado abundante i pa otro, den kua mester krea òf lanta un sièrtu ambiente, poesia lo ta muchu apstrakto, pasobra e ta bula sali manera rakèt i bai dirèkt riba meta.
Juliana por ta indirèkt den su ekspreshonnan tambe. Na promé lugá pasobra e ta yu di Kòrsou ( òf kurasoleño?): “Mi ta mésun baina ku tur otro hende” i na di dos lugá pasobra el a studia su públiko i sa kon e tin ku dirigí su mes na dje. I ta ku efektividat e ta uza tur rekurso na su alkanse. Pasobra Juliana a studia hende i folklor di Kòrsou i krea formanan propio di komuniká ku pueblo tokante su raisnan basá riba e estudio menshoná, por papia di julianisashon di inbestigashon na Kòrsou, esta estudio intensivo di pueblo i uzo artístiko-sientífiko dje estudio akí pa komuniká i eduká e mésun pueblo, den e forma akí presente serka Juliana so te ainda. Den Juliana su formanan di difushon tambe por nota julianismo, pasobra ta ku konsiensia ku ta integrá tur elementonan na disposishon Juliana ta komuniká. Hasiendo esaki e ta preservá pa posteridad e elementonan, kanonisando nan na e manera ku e spesífikamente ta uza nan.


text:
…Pa aña un promedio di 60 mil persona ta bishitá e parke…
WILLEMSTAD- 31 di mei 2015:Den un ambiente ameno Ofisina di Turismo di Kòrsou (CTB) huntu ku Carmabi a hasi apertura ofisial di e kompleho ku a keda trahá resientemente riba tereno di Parke Nashonal Shete Boka. Ta trata aki di un kompleho ku ta konsistí di un área pa bende entrada/duna informashon i un fasilidat di tualèt nobo. Meta di e proyekto tabata pa halsa e kalidat i servisio ku ta keda duná na e bishitantenan lokal i internashonal di Parke Nashonal Shete Boka. Na e apertura a hiba palabra sr. Stanley Palm, Minister di Desaroyo Ekonómiko, sr. Faisal Dilrosun, representante di Minister Whitemandi Salubridat Públiko, Medio Ambiente i Naturalesa, i sr. Paul Stokkermans, direktor di Carmabi.
Parke Nashonal Shete Boka a keda establesé komo parke di naturalesa na 1994. Esaki despues di un kantidat di dokumentu di maneho indikando e nesesidat pa protekshon di turtuganan i e nesesidat for di sektor turístiko. Parke Nashonal Shete Boka ta un di e atrakshonnan turístiko hopi gustá bou di e turistanan ku ta bishitá nos isla. Pa aña un promedio di 60 mil persona ta bishitá e parke, esaki ta mas òf ménos dòbel di e kantidat ku ta bishitá Christoffelpark ku ta otro parke bou di maneho di Carmabi. Mirando e kantidat di bishitante, ta hopi importante pa e fasilidatnan ku ta keda ofresé na e públiko lokal i internashonal ta optimal. P’esei CTB den su afan pa yuda desaroyá nos áreanan turístiko a traha huntu ku Carmabi na realisashon di e proyekto aki.
Den pasado CTB a konstruí 2 toren di vigilansiaku ta ubiká riba tereno di e parkei banda di esei CTB ta duna su aporte pa loke ta trata e parti di seguridat riba e área. Pa 2015 CTB huntu ku Carmabi ta trahando riba mas proyekto ku e meta pa sigui halsa e nivel di servisio na e parke.


text:
Beach tennis ta sigi manjan
Lo tin diferente competencia manjan na Rosario
Beach tennis ta sigi manjan
Manjan lo ta un otro dia di competencia pa e atletanan di Beach Tennis.
Aksel Samardzic lo enfrenta Alejandro Peizoto di Uruguay.
Den Semi Final di Duo Mixto Dominique Hopman hunto cu Aksel Samardzic lo bai enfrenta Ramon Maluff y P. Mosquera di Venezuela.
Sander hunto cu Aksel lo enfrenta e equipo di Chile, Alexander Huber hunto cu Marcello Costanzi den e Semi Final di Double Masculino.
Maud y Dominique tambe lo enfrenta e team di Valentina Carrero y Fabiola Beltran di Venezuela den Semi Final di Doubles Femenino.


text:
Arthur Comenencia, verpleegkundige di FMAA ta papia di con e muchanan/ studiante ta aceptando y e diferente reacion cu ta haya ora nan wak e variedad di caso cu tin di video gaming addiction.
Nan sa di 4 caso na Aruba caminda e problema di addicion di wega, a haya problema na scol y na caso. Muchanan a haya infomacion di kico ta bezig cune. Comenencia ta bisa cu asta e mentor mes di klas no tabata sa di cierto informacion cu ta yega na nan.
Nan ta haya yamada di scol cu ta pidi lazing di droga, social media cualkier tema en general. E ta duna di conoce tambe cu a pesar di carousel nan tin otro varios scol cu tambe ta pidi pa session apart. Pa e studiante tuma ehempel, e mes ta paga su celular y ta pone su mente completamente pa no strob’e. Comenencia ta bisa cu por papia cu otro professional pero mayor ta keda responsabel pa locual e mucha ta hinga den telefon of cualkier wega.
Ta keda na e professional pa trece informacion pero ta keda pa mayornan controla na cas y ta envolvi den e mundo di e yiunan. Nan kier pa mayornan por atende y ta presenta pa nan por tuma un tempo pa tema aki. Tin varios comentario di persona riba medionan social cu nan ta bisa esnan cu ta bira adicto na wega pasobra ta debil pero e no ta conta pa tur di nan. Kico ta e pensamento di FMAA pa cu esaki.
Comenencia ta bisa cu tin un balansa. Nan no kier bisa cu video gaming ta malo pero e tin su cosnan negative y positivo. E banda malo ta ora tin problema na cas, na scol y punto ta baha esey ta punto di atencion. Pero tambe ta conoci cu un gamer por haya beca pa bay studia afo dus por wak e parti bon. Pero semper ta keda na e mayor ta envolvi den e mundo di e mucha, pa nan wak ki nan ta hunga y cu ken nan ta envolvi cune den wega.
Den caso aki e acohida di presentacion ta bayendo y nan ta compronde e mensahe. Nan ta consciente cu e mensahe no ta keda en bano. El a duna di conoce cu nan ta bay sigui despues pa scolnan cu ta interesa. FMAA ta keda habri pa duna yudansa y informaicon. Sea den adicion di wega, pornografia, e mundo cibernito of cualkier adicion.


text:
(CNET) – Anuncionan di gigantenan den tecnologia ta kitando empeladonan for di trabao ta biniendo for di tur banda den e sector for di companianan manera Facebook, Google y Twitter.
HP, ken tabata un di e creadornan di computer mas grandi mundialmente, a bisa cu tin plan di corta entre 4,000 pa 6,000 trabao pa fin di su ana fiscal 2025, haciendo esaki e gigante den tecnologia mas recien cu lo retira miles di empleado den respuesta na un incertidumbre economico cu ta keda crece.
E anuncio aki, cual e compania a anuncia cu un disminucion di 11 porciento den nan benta, a bini un luna despues cu e vigilantenan di e industria IDC y Gartner a adverti cu e demanda pa computer ta bahando na e averahe mas lihe cu a mira den decadas. ÔÇt'Nos ta pensa cu na e punto aki e ta prudente pa no asumi cu e mercado lo cambia durante 2023,ÔÇŁ hefe ehecutivo Enrique Lores a declara na The Wall Street Journal den un entrevista.
HP su declaracion ta haci e compania esun mas recien entre gigantenan tecnologico cu ta haciendo recorte di empleado como respuesta na un economia cu ta birando cada biaha pio, marca pa e inflacion cu ta keda aumenta y a causa da├▒o na e demanda pa cierto productonan y a causa disminucion den benta. Otro nombernan grandi den tecnologia manera Meta, Alphabet, Intel y Apple tambe a corta nan empleadonan despues di a aumenta esaki rapidamente durante e pandemia. Twitter tambe a corta un gran parti di su empleadonan despues cu Musk a tuma over e compania.
Creadornan di computer manera HP a ricibi golpi particularmente duro despues cu demanda a aumenta di personanan actualisando of cumprando miho computer na cas pa trabao of scol durante e pandemia di coronavirus. E unico compania cu aparentemente no ta sufriendo hopi golpi ta Apple, cual te ainda ta reporta bentanan record mirando cu te ainda tin lansamento di productonan nobo y sumamente anticipa pa e fanaticonan.


text:
Basa riba e resultado di e evaluacion interno aki y e acuerdonan aplicabel cu ta inclui den e Landenpakket Aruba, Algemene Rekenkamer Aruba a busca posibel sosten di Algemene Rekenkamer di Hulanda.
Den e contexto aki Algemene Rekenkamer di Hulanda ta actualmente na Aruba pa un bishita oficial, den forma di un mision exploratorio cu e obhetivo di formula un programa di sosten pa algun aña.
E bishita aki ta tumando lugar den e siman di 27 di juni pa 1 di juli 2022. Parti di e bishita aki ta inclui conversacionnan na nivel oficial cu stakeholders y un sesion di informacion tecnico na Parlamento di Aruba.
E sesion aki a tuma lugar awe mainta y a informa Parlamento tocante e investigacion di eficiencia y eficacia cu Algemene Rekenkamer a realisa referente e ayudo di emergencia FASE.
A publica e rapport dia 5 di mei 2022, y a present’e ayeramainta na Parlamento den presencia di Algemene Rekenkamer Hulanda y Curaçao. E secretaris di Algemene Rekenkamer Curaçao tambe ta na Aruba pa mira e posibilidadnan pa traha huntu cu e rekenkamers nan den Caribe y Hulanda y fortalece e relacion.
Den e sesion di ayera mainta di e secretaris di Algemene Rekenkamer Aruba a presenta e introducion y motibo di e rapport, y unda cu despues e e lider di e proyecto a presenta e resultadonan di e investigacion door di. Na final e voorzitter di Algemene Rekenkamer Aruba a presenta e recomendacionnan y despues ta tin posibilidad pa haci pregunta. Akinan a haci bon uzo di e posibilidad. Algemene Rekenkamer por mira bek un mainta fructífero.


text:
Comision Nacional di Unesco Aruba ta invita NGO’s y particularmente organisacionnan cu ta traha cu hoben, di cua nan area di trabou ta cay bou di e mandato di UNESCO, pa aplica pa financiamento di proyecto den cuadro di e Programa di Participacion 2022-2023.
E proyecto mester ta relaciona cu promocion di educacion, ciencia, cultura y comunicacion & informacion. Lo duna preferencia na proyectonan cu tin un balor agrega pa Aruba como un “Small Island Developing State (SIDS), cu tin un caracter interdisciplinario, cu tin como meta pa mehora situacion di hende muhe y/of hobennan y ta den liña cu actividadnan di Comision Nacional di UNESCO Aruba.
Financiamento maximo pa cada proyecto ta US$ 26,000, cu por solicita pa cubri gastonan pa:
- servicio di experto (ta exclui gasto di personal y gastonan administrativo);
- beca pa estudio of beca pa investigacion;
- publicacion, revista, documentacion, traduccion y reproduccion;
- material y ekipo (cu no ta vehiculo);
- organisacion di conferencia, reunion, traduccion y interpretacion, gastonan di biahe di participante (cu excepcion di gastonan di personal di UNESCO);
- seminario, webinars y training.
Mester manda aplicacion completo na Ingles y den forma digital prome cu 15 de februari 2022 na email: [email protected]. Pa e formulario (digital) cu tur instruccion mester tuma contacto cu secretariado di Comision Nacional di UNESCO Aruba na: ☏: 528-3472, 528-3524 of 528-3474 📧: [email protected].
Diamars 18 januari 2022, secretariado di Comision Nacional di UNESCO Aruba ta organisa un reunion informativo virtual di 17:00 a 18:00. Ta recomenda pa registra pa e reunion aki uzando e siguiente link: https://zoom.us/meeting/register/tJAscu6vqD8qHdD9aG9LsBHWO7YZtPYu06qr
Despues di inscribi, bo lo ricibi un email den cua ta confirma bo registracion.


text:
…E promé 4 lunanan di aña 2015 a registrá un oumento di 11%…
WILLEMSTAD- 17 di mei 2015 – Luna di aprel ta registrá sifranan positivo di turismo di estadia. Sifranan preliminar kolekta pa Ofisina di Turismo di Kòrsou (CTB) ta indiká ku pa luna di aprel a registrá un oumento di 2% ku un total di 36.280 turista di estadia. Na aprel 2014 e kantidat di turista tabata 35. 593.
E region ku a registrá mas oumento den luna di aprel ta Nort Amérika, registrando un kresementu di 32% ku un total di 7.207 turista kompará ku 5.469 na aprel 2014. For di Estádos Unídos nos a risibí 5.329 turista ku ta un kresementu di 31%. For di e karchinan di embarkashon i desembarkashon por konstatá ku kasi un kuart (24.2%) di e bishitantenan for di Estádos Unídos ta residensia na New York. Despues ta sigui State of Florida (13.5%), New Jersey (6.4%), California (5.3%) i Texas (3.7%). Canada a registrá un oumentu di 34% ku un total di 1.878 turista di estadia. E oumentu aki ta resultado di e buelonan semanal for di Toronto ku West Jet, Air Canada i Sunwing. CTB ta premirá un gran kresementu for di Canada den 2015 komo konsekuensia di e anunsio di e buelonan di Air Canada rouge henter aña for di Toronto. Aworakí ya kaba por nota ku e promé lunanan di aña ta positivo. E esfuersonan di merkadeo huntu ku partnernan den industria di turismo lo sòru pa mehorashon den e prestashon di e merkado di Nort Amérika.
Region di Sur Amérika a konosé un oumento leve di 1% den luna di aprel, ku un total di 8.807 turista di estadia kompará ku 8.715 na 2014. Despues di lunanan di kresementu kontinuo for di Venezuela, CTB ta registrando awor un kaida di 7% ku un total di 4.968 bishitante. CTB ta aploudí e eliminashon di visa for di Colombia entrante 1 di yüli próksimo. Ku eliminashon di e visa pa Kolombianonan e esfuersonan di merkadeo na Colombia lo resultá mas efektivo. E sifranan registrá den luna di aprel e aña aki for di Colombia kompará ku e mesun luna na 2014 ta mustra ku e kresementu a keda igual. Brazil a registrá un bahada di 2%. Den sifranan apsoluto por informá ku for di Colombia i Brazil nos a registrá respektivamente 904 i 806 turista di estadia. Sürnam a registrá 26% mas turista.
For di region di Europa nos a registrá un bahada leve di 1% na aprel 2015. Europa a registrá un total di 16.008 turista durante luna di aprel kompará ku 16.106 na aprel 2014. For di Hulanda, e pais for di kua nos ta registrá mas tantu turista nos a risibí 12.096 turista kual ta un oumento di 4%. Alemania a registrá un kaida di 25%. Un total di 1.448 turista a bishita nos pais for di Alemania. Aña pasa na e mesun luna un total di 1.937 aleman a bishita nos pais.
Turismo di estadia for di region di Karibe a konosé un oumento di 16% durante luna di aprel. Un total di 3.193 turista a bishita nos kompará ku 2.744 aña pasa. For di Aruba nos a konosé un kresementu di 8% ku un total di 1.679 turista. E kresementu registrá for di Aruba ta un efekto direkto di eventonan ku a keda organisá na Kòrsou. E evento di Drag Race a sòru pa mas bishitante for di Aruba. Trinidad & Tobago a registrá un oumento di 98% ku un total di 729 turista.
Sifranan promé 4 lunanan di 2015
Pa loke ta trata e promé kuater lunanan di 2015 por mira un prestashon positivo di 11% kompará ku e mesun periodo aña pasa. Un total di 15.809 turista adishonal a bishita nos pais registrando kresementu den e 3 regionnan primario pa Kòrsou kualnan ta Nort Amérika, Sur Amérika i Europa. E 3 regionnan a registrá kresementu di respektivamente 26%, 33% i 3%. For di region di Nort Amérika nos a registrá un total di 32.689 turista, Sur Amérika a registrá 45.089 i for di Europa nos a risibí un total di 68.825 turista. For di Karibe nos a registrá un bahada leve di 2% kual ta un kantidat di 242 turista ménos kompará ku aña pasa.
E kantidat di anochi ku e bishitantenan a keda nos pais e promé 4 lunanan di 2015 ta mustra un kresementu di 6%. Sifranan preliminar ta mustra un total di 1.400.386 anochi. For di e karchinan di embarkashon i desembarkashon por konstatá ku 69.2% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31.1%), esnan di ménos ku 150 kamber (13.7%), bùngalo (16.0%), apartamentu (7.5%) i guesthouse (0.9%). E kantidat di turista ku a keda na un akomodashon no registrá ta representá 30.8% di e kantidat di turista ku a bishita nos durante e promé 4 lunanan di aña. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’, Ofisina di Turismo di Kòrsou (CTB) huntu ku MEO a kalkulá ku durante e promé kuater lunanan di 2015, sektor di turismo a generá un impakto direkto di 280.6 mion florin pa nos ekonomia lokal. E promé kuater lunanan di 2014 e montante tabata 247.7 mion. Region di Europa a generá un total di 127.4 mion florin kual ta 45.4% di e totalidat. Su tras ta sigui region di Sur Amérika ku 69.7 mion, Nort Amérika ku 62.6 mion i e entrada generá for di region Karibe a keda kalkulá na 12.6 mion florin.


text:
Judoka Sophia Petrocchi a cay venci den su pelea contra Elizabeth Garcia di Mexico den e Panam Games
E hoben judoka, Sophia Petrocchi a debuta awe diabierna den e Weganan Panamericano Lima 2019. E atleta di Aruba a cay den un poule basta pisa cu prome Elisabeth Garcia, multiple campeon di Mexico pa despues si e gana den e di dos buelta e bringa contra e campeon Olimpico di Brazil, Rafaela Silva.
Mester bisa cu e pelea contra di Garcia, Sophia a inicia bon unda na dos occasion e la logra benta e Mexicana abou pero no a logra gare bon. Den un descuido, e Mexicana Garcia ta logra gara Sophia bon y asina tira Sophia abou pa un puntuacion maximo cual den judo ta un Ippon.
Pa Sophia e experiencia Panamericano sigur tabata uno bon, e lo sigui traha mas duro pa e proximo competencianan. Mas cu claro e deseo di yega un bes mas e Weganan Panamericano y Weganan Olimpico ta den su mente y lo bay traha duro pa realisa nan.
Exito Sophia.


text:
WILLEMSTAD – 18 di òktober 2018 – Resientemente Kòrsou, komo destinashon, a partisipá na e Color Run di New York. E Color Run tambe konosí komo e 5 kilometernan di mas alegre riba planeta ta un kareda kaminda ta selebrá individualismo i tambe e echo ku bo ta bon di salú i alegre. Ta trata di e Color Run di mas grandi na mundu kaminda mas di 6 mion persona a yega di partisipá den mas ku 35 pais. Ofisina di Turismo di Kòrsou (CTB) komo un di e patronisadónan di e ‘New York 5K Color Run 2018’ a hasi uso di e oportunidat pa ekshibí nos destinashon komo esun mas kolorido na mundu, meskos ku a hasi na luna di mei último na Fort Lauderdale. Durante e Color Run, CTB a kompartí informashon di Kòrsou ku e partisipantenan i a suprayá e buelo nònstòp ku JetBlue pa Kòrsou for di aeropuerto internashonal JFK.
Por bisa ku 75% di e partisipantenan na e New York Color Run ta millennials, ku ta personanan entre 18 pa 35 aña di edat kual ta kai den CTB su grupo di enfoke. E kareda a kuminsá parti paden di Citi Field, kas di New York Mets, pasa dor di e stadion i rònt di e vèlt di beisbòl. Despues e partisipantenan a keda guiá na 4 zona di koló, inkluyendo e zona blou patrosiná dor di Kòrsou. E logo di Kòrsou tabata prominentemente visibel i pa kompletá e eksperensia tabatin dushi músika di nos artistanan lokal.
Adishonalmente, CTB a invitá periodistanan na New York ku enfoke riba biahe, estilo di bida i komersio pa kore e 5 km kompañá pa un representante di Kòrsou. E medionan ku a partisipá a inkluí New York Times, Condé Nast Traveler, Food & Wine, Travel + Leisure, Sherman’s Travel, Hip Latina i The Cook’s Cook.
E stènt di Kòrsou na e Finish Festival, e after-party ofisial di Color Run a keda asentuá ku un banner mahestuoso di nos Handelskade. E aria kaminda e stènt di Kòrsou tabata ubiká a inkluí un bar estilo di Kòrsou kaminda partisipantenan por a pasa tuma un brel di solo di Kòrsou i tambe saka potrèt. CTB i Hilton Curaçao a uni pa ofresé un biahe pa dos persona pa Kòrsou kortesia di JetBlue Vacations i un estadia di 4 anochi na Hilton Curaçao. Gianina Atalita di CTB i Lynette Dmuchowski representante di Hilton Curaçao na New York a djòin e DJ riba esenario i dilanti un públiko di mas ku 5.700 fanátiko a anunsiá e 2 ganadónan.
CTB por mira bèk riba otro inisiativa ku a resultá den un promoshon eksitoso pa Kòrsou.


text:
Parlamentario Endy Croes a splica cu den nomber di Fraccion di MEP a manda un cartapa Minister di Asuntonnan Social Sr. Glenbert Croes cu un peticion pa hasi un apelacion na Ministerraad pa alarga FASE cu 3 luna mas.
Mescos tabata e caso na December 2020unda Fraccion di MEP por escrito a hasi un apelacion na e Minister encarga kende na suturno ta busca e sosten den Ministerraad. Esaki no ta diferente. E pandemia no a pasa y no a caba ainda.
Aruba ta den recuperacion pero falta hopi ainda. Hopi di nos hendenanta sin trabou y casi 4000 mama y of tata di famia ta ricibiendo un sosten di FASE. Esaki sigur ta yudanan “machica” durante luna unda nan por cumpli cu nan utilidad y come un poco.
Cos no ta nada facil y ta imposibel pa laga e famianan aki na caya mei mei den epandemia. Mientras gobierno ta preparando un solucion duradero pa e grupo akiParlamentario Endy Croes den nomber di Fraccion di MEP a manda e peticion official.
Muy probablemente e siman aki mes Minister Glenbert Croes lo presenta e carta aki den Ministerraad y nos por ta sigur cu e curason di nos Ministernan ta na e lugar corecto y loaproba FASE pa esaki por continua.
FASE-Loonsubsidie-MKB ta entre otro sosten nan di gobierno:Durante aña 2020 gobierno a inverti 339 miyon total na ayudonan di emergencia pa henternos pueblo. Un total di 42.8 miyon a wordo duna na FASE unda 11650 persona a hasi usodi esaki y te cu awe tin alrededor 4000 persona cobrando FASE tur luna.
MKB ta e sostenfinanciero na Middel en Klein bedrijf di Afl. 4000,- pa kwartal. Un total di 2500 compania acobra esaki inicialmente y te cu fin di aña alrededor di 1800 compania tabata ricibiendo eayudo aki y awe ainda 1384 compania ta ricibiendo e ayudo aki.
Na loonsusbidie undagobierno ta paga 60% di salaris di empleadonan gobierno a inverti 272 miyon florin di cualte cu fin di aña 21000 persona tabata cobra esaki awe ainda 18 mil hende ta hasiendo usodi esaki.
Banda di esakinan nos tin 3000 persona riba bijstand y 30 mil hende ricibiendoun cuminda pa dia entre Rode Kruis y Fundacion pa nos comunidad. Gobierno mester ahasi injeccionnan financiero den AZV y SVB pa garantisa e fondonan.
Pues berdad nos tapasando den temponan dificil pero alavez tin un gobierno cu realmente ta compronde edolor di comunidad y mesora a sa di brinda e ayudo corecto y directo na e hende.
Esaki ta un confirmacion directo cu pa e gobierno aki e ser humano ta central. Parlamentario Endy Croes ta termina bisando cu e ta hopi convenci cu gobierno lo extende FASE cu 3 luna mas te cu final di Juni proximo.


text:
“Hunto y cu positivismo, nos por sigura cu tur genero tin oportunidadnan igual y garantisa crecemento inclusivo pa tur hende”
Un biaha mas, Prome Minister Evelyn Wever-Croes ta lidera e delegacion di Reino Hulandes na e debate general CSW 67, Commission on Status of Women na Nacionnan Uni, New York.
Diamars, Prome Minister a participa na e Ministerial Round Table na Nacionnan Uni riba e tema: Good practices in addressing barriers to bridge the gender digital divide and promote education in the digital age for achieving gender equality. Prome Minister a comparti tur loke Aruba ta haciendo riba e tereno aki cu ta su vision di Innovacion desde 2017.
Prome Minister a enfatisa cu transformacion digital profundamente a impacta bida diario den Reino Hulandes. Transformacionnan a trece cu ne hopi oportunidad pa loke ta trata igualdad di genero pero tambe hopi riesgo. Un preocupacion di esaki ta trece realisacion riba e necesidad pa transforma nos economianan pa futuro pa crece. Pero mientras cu tin intervencionnan directo contra participacion di hende muhe y mucha muhe, inigualdad lo continua.
Prome Minister a remarca cu despues di e pandemia, no tin tempo pa nos sinta y warda riba cambio. Aruba, como un isla, nos ta realisa cu apesar di nos vulnerabilidad y limitacionnan, nos no por depende mas riba innovacion importa. Innovacion mester cuminsa cerca nos mes. Pa e motibo aki tambe Aruba a tuma accionnan concreto pa ta parti di e solucion y prepara nos generacion hoben pa e futuro mercado laboral. Nos meta ta, pa a traves di FUTURA, nos Lab di innovacion nacional, crea e interes den muchanan muhe pa persigui profesionnan den ciencia, technologia, ingenieria of matematica.
Universidad di Aruba tambe a establece un programa di Bachelor, Master y PHD cu enfoke riba desaroyo sostenibel pa e islanan chikito den desaroyo (SISSTEM) y actualmente e facultad y e ekipo di docente ta consisti di un participacion di 56% di hende muhe y tambe ultimamente ta mira un crecemento den e participacion di studiantenan femenino y ta casi 50%.
Iniciativanan similar ta existi na Hulanda. Tecnologia ta drentando mas y mas den scolnan, sector priva y autoridadnan local cu ta inclui e focus pa atrae mas hende muhe y mucha muhe den sectornan STEM. Recientemente, Hulanda a lansa e plan di accion pa empleonan berde y digital cu e meta pa aumenta inversion den habitonan digital, educacion y desaroyo y tambe e cantidad di specialistanan di ITC femenino.
“Ta mi speransa cu iniciativanan aki, nos por motiva tur hende pa cera e gap di genero. Hunto y cu positivismo, nos por sigura cu tur genero tin oportunidadnan igual y garantisa crecemento inclusivo pa tur hende. Muhenan den liderazgo lo hunga un rol fundamental den esaki. Ta nos, como lidernan, un responsabilidad pa inspira hende muhenan hoben y muchanan muhe y yuda hende muhe avansa tambe den innovacion”, Prome Minister Evelyn Wever-Croes a expresa den su palabranan dirigi durante e Ministerial Round Table na Nacionnan Uni.


text:
60 AUTO CONTROLA, 24 MULTA Y 3 DETENCION!
60 AUTO CONTROLA, 24 MULTA Y 3 DETENCION!
UNIDAD MOTORISA CU CONTROL:
Oranjestad Aruba:
Unidad motorisa a tene su control durante y despues di Parada di Flambeu
Diasabra e unidad motorisa a tene control riba velocidad y despues ariba maneha bao influencia di alcohol.
E controlnan a tuma lugar na diferente luga strategico rond Aruba. A controla mas o menos 60 auto y na unda a duna 24 multa pa velocidad halto y 3 pa maneha auto bao influencia di alcohol.
Loke mester remarka cu hopi persona a haci uzo di amigo Didi.


text:
Cardinals, Indians, Dodgers i Braves na bida den Lipo Elhage RBI 2022-2023
WILLEMSTAD – E kampionato di Lipo Elhage RBI 2022-2023 patrosiná pa MCB Bank a drenta buèlta kulminante ku e playoff di dòbel eliminashon. Despues di e fin di siman di vários wega awor a sobra 4 ekipo ku lo bataya pa e gran título di kampion di e temporada aki. Un fin di siman karga ku tenshon den vários wega ku tantu Marchena komo Dodgers na rant di eliminashon ku tog a logra di bin bek pa keda na bida den aktual kampionato. Marchena a kaba e promé buèlta na promé lugá i Dodgers ta e aktual kampionnan. Den e promé wega di dòbel eliminashon djasabra, Royal Scorpions Cardinals a gana Groot Kwartier Astros ku skor di 8-5. Picher ganador tabata Jordyan Henriquez i Welton Lourens a resultá e picher pèrdèdó. Pa Cardinals, Lyendley v/h Kruis a bai di 2-2 ku un honron. Pa Astros, Whiashan Pieters a bai di 2-1. Despues Sta. Maria Padres a kai vensí na man di St. Michiel Dodgers ku skor di 7-3. Jamdrick Cornelia a gana pa Dodgers i Kevin José a bai di 3-2 na bate. Gyasi Isenia a pèrdè pa Padres miéntras ku Nathan Cijntje a bai di 1-1 na bate. Den e último wega di djasabra, Royal Scorpions a gana Marchena Braves 10-5 despues ku nan tabata atras 5-0 te den di 5 ining. Picher ganador tabata Jayverson Rellum mientras ku Quishanic Martis a resultá picher pèrdèdó. Pa Cardinals Lyendley v/h Kruis atrobe tabatin e bate kayente bayendo di 4-2. Pa Braves, Deshandro Tromp a bai di 3-2.
Djadumingu tenshonnan tabata mas haltu ya ku algun ekipo tabata lomba kontra di muraya ku peliger di eliminashon. Den promé wega Sta. Rosa Indians a gana St. Michel Dodgers ku skor di 6-5. Pa Indians, Rodiensley Ignecia a resultá e picher ganador i dos bateadó a bai di 3-2. Jurion Reinaa resultá picher pèrdèdó pa Dodgers miéntras ku Shendrion Martinus a bai di 4-2 na bate i Kevin Jose tabatin un grandslam. Despues Marchena Braves a bin di atras pa gana di Sta. Maria Padres ku skor di 5-3 pa keda ku na bida den aktual kampionato. Ku e derota aki Padres a keda eliminá. Timothy Piar a resultá e picher ganador miéntras ku Dsean Wederfoord a pèrdè. Braves tabatin tres bateadó ku a bai di 3-1. Pa Padres, Gensley Ryan a bai di 3-2. Den último wega di djadumingu, mester bisa den un wega bon bringa, Groot Kwartier Astros a keda den tereno i mester a wak St. Michel Dodgers skor tres kareda den nan último turno na bate. Ku e derota aki Astros a pèrdè na di dos wega di dòbel eliminashon i awor ta afó. Raydjen Rosina a tira 6 ining pa resultá e picher ganador pa Dodgers. Dos bateadó a bai di 2-1 pa Dodgers. Johaimry Balentina Gregorius a pèrdè pa Astros i Welton Lourens a bai di 3-2 na bate.
Ku e resultadonan aki Royal Scorpions Cardinals, Sta. Rosa Indians, St. Michiel Dodgers i Marchena Braves a sigui na bida den e buèlta di dòbel eliminashon aki. Den e 4 ekiponan aki ta Sta. Rosa Indians i Royal Scorpions cardinals no tin wega pèrdè i ta mihó. Playoff ta kontinuá djasabra awor den Tio Daou Ballpark ku un promé wega sumamente importante pa e aktual kampionato Lipo Elhage RBI 2022-2023. E dios ekiponan invikto ainda den e buelta di dòbel eliminashon ta topa otro, Cardinals i Indians. Ganador di e wega aki ta pasa pa final i lo mester gana un wega so pa bira kampion.
Tur wega ta tuma lugá na Tio Daou Ballpark. Kòrda ku weganan di lipo Elhage RBI Curaçao 2022 por keda sigui di forma digital via iScore i tambe semper por bishita e website http://www.rbicuracao.com, unda por haña tur informashon i resultadonan. RBI Curaçao tin su propio twitter account tambe bou di @CuracaoRbi i ya manera sa kaba tin e página riba Facebook. E kampionato ta posibel danki na MCB, CBDF, KNBSB, MLB i Fundashon pa Nan.


text:
E hende homber cu bira tata tin derecho riba dos dia di verlof di paternidad segun ley. Den su ultimo conseho na gobierno, Sociaal- Economische Raad ta propone pa amplia e cantidad di dos pa cinco dia di verlof di paternidad.
Riba 1 di februari, Minister di Asuntonan Economico, Comunicacion y Desaroyo Sostenibel, mr. Geoffrey Wever a ricibi bishita di Sociaal- Economische Raad cu a duna un splicacion amplio over di e conseho โUitbreiding Vaderschapsverlof.โ
Desde 2013 articulo 629b di e Bugerlijk Wetboek Aruba ta duna den sector priva, e trahador masculino cu bira tata dos dia di verlof di paternidad cu pago di salario. Esaki tambe ta e caso pa e trahador masculino cu ta ambtenaar.
SER ta menciona cu segun diferente investigacionan internacional, ampliacion di e cantidad di dianan cu di verlof di paternidad lo trece beneficionan pa e mucha, e pareha, e dunador di trabao, e hende homber y comunidad en general.
E Conseho a indica cu ta importante pa amplia e verlof di paternidad pa yuda famianan cu ta expande. Ta duna tata e oportunidad pa participa activamente den cuido di nan yiu y tambe yuda mama pa recupera despues di duna luz. Ampliacion di e verlof di paternidad tambe ta yuda pa promove igualdad di genero den hogar y trabou.
E benificio pa sociedad ta inclui un miho bienestar pa e famianan y yiunan, un relacion mas fuerte entre tata y yiu y un disminucion di stress y ansiedad den hogar. Pa empresanan, un tereno di tata amplio por yuda pa mehora e productividad y retene personal talentoso. No solamente esey, e extension di verlof di paternidad tambe tin un impacto positivo riba e salud di mama y yiu. Ta duna tempo amplio pa e tata yuda e mama pa haya mas tempo pa recupera despues di duna luz y tambe ta yuda pa mehora e atencion y cuido pa yiu.
Tambe diferente stakeholders na Aruba ta di opinion cu expansion di verlof di paternidad tin su beneficionan. Basa riba e beneficionan pa famia y comunidad SER ta propone pa expande e verlof di paternidad na cinco dia.
E conseho di SER over di expansion di verlof di paternidad ta banda di un tema actual, tambe uno di mayor importancia pa igualdad segun Minister di Asuntonan Economico, Comunicacion y Desaroyo Sostenibel, mr. Geoffrey Wever. E beneficionan menciona ta demostra e importancia di un sociedad inclusivo. Un sociedad inclusivo den cual cada un di nos tin e mesun derecho y oportunidad di participa y biba segun nos potencial y metanan.
Minister di Asuntonan Economico, Comunicacion y Desaroyo Sostenibel, Geoffrey Wever ta gradici SER pa e conseho โUitbreiding Vaderschapsverlofโ, un conseho cu lo contribui pa traha maneho pa stimula igualdad di genero cu ta un fundamento esencial pa ta un pais inclusivo.


text: 9 Awor bon, ora e tabata riba kaminda, el a mira un hòmber ku a nase siegu.2 I su disipelnan a puntr’é: “Rabi, ta ken a peka ku e hòmber akí a nase siegu, e òf su mayornan?”3 Hesus a kontestá nan: “No ta piká di e hòmber akí ni di su mayornan a pon’é nase siegu; pero ta pa hende por mira e obra di Dios pa medio di su kaso.4 Nos mester hasi e obranan di esun ku a manda mi tanten ku ta di dia; ta bai bira anochi, i e ora ei ningun hende no por traha.5 Tanten ku mi ta den mundu, mi ta e lus pa mundu.”6 Despues ku el a bisa e kosnan akí, el a skupi abou, traha poko lodo ku e skupi i hunta wowo di e hòmber kuné.7 Anto el a bis’é: “Bai laba bo wowo den e tanki di awa di Siloam” (ku tradusí ta nifiká: ‘Mandá’). Anto e hòmber a bai laba su wowo, i el a bini bèk ta mira.8 Anto e bisiñanan i e hendenan ku ántes tabata mir’é ta pidi limosna a bisa: “Ma no ta e hòmber ku tabata sinta pidi limosna esaki?”9 Algun hende tabata bisa: “Sí, t’e.” Otronan tabata bisa: “No t’e, ma e pars’é.” E hòmber mes tabata bisa: “Ta mi mes.”10 P’esei nan a puntr’é: “Ta kon bo a haña bo bista anto?”11 El a kontestá nan: “E hòmber ku yama Hesus a traha poko lodo i hunt’é riba mi wowo i bisa mi: ‘Bai Siloam i laba bo wowo.’ Pues, mi a bai laba mi wowo, i mi a haña mi bista.”12 E ora ei nan a puntr’é: “Unda e hòmber ei ta?” E di: “Mi no sa.”13 Nan a hiba e hòmber, ku promé tabata siegu, serka e fariseonan.14 Awor bon, e dia ku Hesus a traha e lodo i lag’é haña su bista tabata un sabat.15 Pues, e fariseonan tambe a kuminsá puntr’é kon el a haña su bista. El a bisa nan: “El a hunta lodo riba mi wowo, mi a laba mi wowo i mi a haña mi bista.”16 Anto algun di e fariseonan a bisa: “Esaki no ta un hòmber di Dios, pasobra e no ta warda sabat.” Otronan a bisa: “Kon un hende ku ta pekadó por hasi e tipo di milagernan ei?” Di manera ku a lanta un desunion den nan.17 P’esei, nan a bolbe puntra e hòmber siegu: “Kiko abo ta pensa di dje, mirando ku el a laga bo haña bo bista?” E hòmber a kontestá: “E ta un profeta.”18 Ma e lidernan hudiu no a kere ku e hòmber akí tabata siegu i ku el a haña su bista, te ora ku nan a manda yama su mayornan.19 I nan a puntra e mayornan: “Ta boso yu esaki, esun ku boso ta bisa a nase siegu? Kon por ta anto ku awor sí e ta mira?”20 Anto su mayornan a kontestá: “Nos sa ku esaki ta nos yu i ku el a nase siegu.21 Ma nos no sa kon bini awor sí e ta mira, ni nos no sa ta ken a lag’é haña su bista. Puntra e mes. E ta mayor di edat. E tin ku papia pa su mes.”22 Su mayornan a kontestá asina komo ku nan tabatin miedu di e hudiunan,* pasobra e hudiunan ya a palabrá ku otro ku nan lo ekspulsá for di snoa* ken ku rekonosé Hesus komo Kristu.23 Ta p’esei su mayornan a bisa: “E ta mayor di edat. Puntra e mes.”24 P’esei, pa di dos biaha nan a manda yama e hòmber ku promé tabata siegu, i nan a bis’é: “Papia bèrdat i asina duna gloria na Dios; nos sa ku e hòmber ei ta un pekadó.”25 El a bira kontestá nan: “Mi no sa si e ta pekadó. Un kos sí mi sa: mi tabata siegu, i awor mi por mira.”26 Anto nan a puntr’é: “Kiko el a hasi ku bo? Kon el a laga bo haña bo bista?”27 El a kontestá nan: “Mi a konta boso esei kaba, ma boso no a skucha. Pakiko boso ke bolbe tende e mesun kos? Akaso boso tambe ke bira su disipel?”28 Anto nan a zundr’é i bis’é: “Abo ta disipel di e hòmber ei, ma nos ta disipel di Moises.29 Nos sa ku Dios a papia ku Moises; ma pa loke ta e hòmber ei, nos no sa di unda el a bini.”30 E hòmber a kontestá nan: “Esaki sí ta straño! Boso no sa di unda el a bini, ma el a laga mi haña mi bista.31 Nos sa ku Dios no ta skucha orashon di pekadó, ma si un hende ta teme Dios i ta hasi su boluntat, Dios ta skuch’é.32 Nunka ántes hende a yega di tende ku un hende a duna bista na un persona ku a nase siegu.33 Si e hòmber akí no tabata di Dios, lo e no por a hasi nada.”34 Anto nan a bis’é: “Bo a nase yen di piká, anto abo ke bin siña nos?” I nan a sak’é afó!*35 Hesus a tende ku nan a sak’é afó, i ora el a top’é, el a puntr’é: “Bo ta pone fe den e Yu di hende?”36 E hòmber a kontest’é: “Ta ken e ta, Señor? Bisa mi pa mi por pone fe den dje.”37 Hesus a kontest’é: “Bo a mir’é; de echo, t’e ta papia ku bo aki.”38 Anto e hòmber a bis’é: “Señor, mi ta pone fe den dje.” I el a bùig dilanti di Hesus.39 I Hesus a bisa: “Mi a bini na mundu pa Dios por husga mundu: pa esnan ku no ta mira, por mira, i pa esnan ku ta mira, bira siegu.”40 Algun fariseo ku tabata einan i ku a tende e kosnan akí a puntr’é: “Akaso nos tambe ta siegu?”41 Hesus a bisa nan: “Si boso tabata siegu, boso lo no tabatin piká. Ma awor ku boso ta bisa: ‘Nos ta mira,’ boso piká ta keda.”


text:
Nini pa hopi aña ta forma parti di e organisacion di baile di mas grandi y popular na Aruba den pasado ela bira reina hubenil representanndo Popcorn den stadion. Hopi ta corda Nini tambe su presentacion den Harbour Arena di cual ela keda corona como reina grandi di Aruba su Carnaval 65.
Nini cu Xavier tin algun aña hunto y ambos ta hopi contento cu pronto nan 'babykito' lo mira luz di mundo.
Den Augustus durante e 'gender reveal' Xavier a pidi Nini pa casa, tur cos ta mustra cu pa 2022 lo tin matrimonio.
Jennyree Geerman a prepara tur cos na su cas na Dakota pa haci un anochi hopi special cu e miembro di The Popcorn Club.


text:
E president di Venezuela, Nicolas Maduro, ta anuncia cu lo cuminsa dos siman di cuarentena radical incluyendo siman santo. E mandatario a reitera cu e pais ta den un di dos ola di covid-19, pero ta atribui na e yegada di e variante identifica na Brasil.
Maduro ta duna siguransa cu durante 6 luna nan a mantene control di e pandemia, pero a admiti cu esey a cambia cu e yegada di e variante di Brasil. E number di persona morto tambe a aumente na Venezuela pa covid-19.
El a agrega cu a subi e ocupacion di cama na hospital, tambe a bisa cu e cifra di contagio a subi pa 27 caso pa cada 100.000 habitante durante e di tres siman di maart. El a anuncia cu lo tuma medida special, manera reactivacion di filter sanitario na actividad esencial y desinfeccion di unidad di transport publico.
El a informa cu e lo duna mas forsa na vigilancia di cumplimento di cuarentena radical y siguridad pa asina baha e movecion inecesario. Pa evita e concentracion na luga publico, y disminucion di actividad di banco y comercial no esencial.
Segun e rapport oficial, e region capital ta concentra e number mas halto di contagio. Tin 2662 caso activo na Caracas, 1190 na Miranda y 850 na LaGuaira. Venezuela a yega na 150.306 caso confirma y 1483 morto pa covid-19.


text:
Den oranan di anochi, un atraco a tuma lugar ariba dos mucha muhe canando na altura di Torino Sports Bar & Grill na Tanki Leendert. Dos hende homber cu arma blanco den man a pone esaki na nan garganta y a bay cu tur nan pertenencianan.
Despues di esaki e dos mucha muhenan a cana te na un cas na Tanki Flip caminda nan a bati alarma.Atracoteam y Slachtofferhulp a wordo poni na altura. Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion jama nos tiplijn: 11141. Nos ta garantisa cu bo ta keda anonimo.